
	诪砖转讗 讜讘专讜讻讬 讘讛讚讬 讛讚讚讬 诇讗 讗驻砖专. 诪讻讗谉 讛讬讛 讗讜诪专 讛专''专 讬讜诐 讟讜讘 砖讗诐 注诪讚 诪讗讻讬诇转讜 讜讛转驻诇诇 讻砖讞讜讝专 讜讘讗 诇讗讻讜诇 爪专讬讱 诇讘专讱 讘专讻转 讛诪讝讜谉 讜诇讬讟讜诇 讬讚讬讜 讜诇讘专讱 讛诪讜爪讬讗 诪砖讜诐 讚诪讬讻诇 讜爪诇讜讬讬 讘讛讚讬 讛讚讚讬 诇讗 讗驻砖专 讜讗讬谉 谞专讗讛 讚诇讗 讚诪讬 讻诇诇 诪砖讜诐 讚讛讻讗 讛讘 讜谞讘专讬讱 讛讜讬 讙诪专 讚讘专 讜讛讜讬 讛驻住拽 讜讻谉 讻住讜讬 讗讬 诇讗讜 讚讗驻砖专 讘讛讚讬 讛讚讚讬 讗讘诇 转驻诇讛 诇讗 讛讜讬 讙诪专 诇住注讜讚讛 讚讗讟讜 讗诐 讘讬专讱 讘住注讜讚讛 注诇 讛专注诪讬诐 讗讜 讗驻讬诇讜 讘驻讛''讙 讬爪讟专讱 诇讬讟讜诇 讬讚讬讜 讜诇讘专讱 讛诪讜爪讬讗 诪砖讜诐 讚诪讬讻诇 讜讘专讜讻讬 讘讛讚讬 讛讚讚讬 诇讗 讗驻砖专 讜讘讛讚讬讗 讗诪专讬谞谉 讘注专讘讬 驻住讞讬诐 (讚祝 拽讘.) 讚讗诐 讛谞讬讞讜 诪拽爪转 讞讘讬专讬诐 讜注拽专讜 专讙诇讬讛谉 诇讬诇讱 诇讘讛讻''谞 讻砖讛诐 讞讜讝专讬谉 讗讬谉 讟注讜谞讬谉 讘专讻讛 诇讗 诇诪驻专注 讜诇讗 诇讻转讞诇讛 讗祝 注诇 驻讬 砖讛转驻诇诇讜 讘谞转讬讬诐: 讜诪讻住讬 讘讞讚讗 讬讚讗. 讬砖 诇讛住转驻拽 讗诐 住讞 讘讬谉 砖讞讬讟讛 诇砖讞讬讟讛 讗诐 爪专讬讱 诇讞讝讜专 讜诇讘专讱 讻诪讜 讙讘讬 转驻讬诇讬谉 讚讗诐 住讞 讘讬谉 转驻讬诇讬谉 诇转驻讬诇讬谉 讚诪讘专讱 砖转讬诐 诇专砖''讬 诇讛谞讬讞 注诇 砖诇 讬讚 讜注诇 诪爪讜转 注诇 砖诇 专讗砖 讜诇讚讘专讬 专''转 诪讘专讱 注诇 砖诇 专讗砖 砖转讬诐 讗讜 砖诪讗 讗讬谉 爪专讬讱 诇讞讝讜专 讜诇讘专讱 讻诪讜 讘讗诪爪注 住注讜讚讛 砖讬讻讜诇 诇讚讘专 讜讗''爪 诇讞讝讜专 讜诇讘专讱 讛诪讜爪讬讗 讜诪讬讛讜 讗诐 讗讜诪专 诪注谞讬谉 砖讞讬讟讛 讻诪讜 转讘讬讗 注讜祝 诇砖讞讜讟 讗讜 讛住讻讬谉 驻砖讬讟讗 讚讗讬谉 爪专讬讱 诇讞讝讜专 讜诇讘专讱 讻诪讜 (讘专讻讜转 讚祝 诪.) 讟讜诇 讘专讜讱 讙讘讬诇 诇转讜专讬 讜讗诐 爪专讬讱 诇讞讝讜专 讜诇讘专讱 讻诪讜 讘转驻讬诇讬谉 讗讝 讗住讜专 诇讚讘专 讘讬谉 砖讞讬讟讛 诇砖讞讬讟讛 讻诪讜 讘转驻讬诇讬谉 讻讚讗诪专 讘讛拽讜诪抓 专讘讛 (诪谞讞讜转 讚祝 诇讜.) 讚注讘讬专讛 讛讬讗 讘讬讚讜 讜讞讜讝专 注诇讬讛 诪注讜专讻讬 讛诪诇讞诪讛 讜讗讬谉 专讗讬讛 诪转驻讬诇讬谉 讚讛转诐 讛讬讗 诪爪讜讛 讗讞转 讜讗讬谉 诇讜 诇讛驻住讬拽 讗讘诇 讘砖讞讬讟讛 讗讬 讘注讬 砖讞讬讟 讗讬 讘注讬 砖讘讬拽 诇讬讛 讜诪''诪 谞专讗讛 讚讗讬住讜专讗 讛讜讗 诇讛讘讬讗 注爪诪讜 诇讬讚讬 诇讞讝讜专 讜诇讘专讱 讻讚诪讜讻讞 讘驻专拽 讗诇讜 谞讗诪专讬谉 (住讜讟讛 讚祝 诪讗.) 讚转谞谉 谞讜讟诇 住''转 讜拽讜专讗 讘讜 讗讞专讬 诪讜转 讜讗讱 讘注砖讜专 讜讘注砖讜专 砖讘讞讜诪砖 讛驻拽讜讚讬诐 拽讜专讗 注诇 驻讛 讜驻专讬讱 讘讙诪专讗 讜谞讬讬转讬 住''转. 讜谞讬拽专讬 讘讬讛 讜诪砖谞讬 专''诇 诪砖讜诐 讘专讻讛 砖讗讬谞讛 爪专讬讻讛 讜谞专讗讛 讛讬讻讗 讚爪专讬讱 诇讞讝讜专 讜诇讘专讱 讻讙讜谉 砖讛住讬讞 讚注转讜 诪诇砖讞讜讟 砖爪专讬讱 诇讻住讜转 拽讜讚诐 诪讛 砖讻讘专 砖讞讟 讚讛讗 讗砖讻讞谉 专' 讬讛讜讚讛 砖诪爪专讬讱 诇讻住讜转 讘讬谉 讞讬讛 诇注讜祝 讗祝 注诇 驻讬 砖讗''爪 诇讞讝讜专 讜诇讘专讱: 讜讞讬讬讘讜 专''讙 诇讬转谉 注砖专讛 讝讛讜讘讬诐. 讜诇讗 讛讬讛 讬讻讜诇 诇驻讟讜专 注爪诪讜 讘诪讛 砖讛讬讛 谞讜转谉 诇讜 注讜祝 讗讞专 诇砖讞讜讟 讚讝讗转 诪爪讜讛 讗讞专转 讛讬讗 讜诪爪讜讛 专讗砖讜谞讛 讛诇讻讛 诇讛 讜讛讜讬 诪注讜讜转 诇讗 讬讜讻诇 诇转拽谉 讜诪讬讛讜 诇讗 讚讬讬谞讬谞谉 讛砖转讗 诇讬讞讬讬讘 注砖专讛 讝讛讜讘讬诐 讚讘诪诇转讗 讚诇讬转 讘讛 讞住专讜谉 讻讬住 诇讗 注讘讚讬谞谉 砖诇讬讞讜转讬讬讛讜 讻讚讗诪专 讘讛讞讜讘诇 (讘''拽 讚祝 驻讚:) 讜讗讞讚 砖注诪讚 讘诪拽讜诐 讞讘讬专讜 诇拽专讜讗 讘转讜专讛 驻讟讜专 讘诇讗讜 讛讗讬 讟注诪讗 讜讗驻讬诇讜 转驻住 诪驻拽讬谞谉 诪讬谞讬讛 诪砖讜诐 讚讻讜诇诐 讞讬讬讘讬诐 讘拽专讬讗转 讛转讜专讛 讜讻谉 驻讬专砖 专讬讘''讗 讜讗驻讬诇讜 注诪讚 讘诪拽讜诐 讻讛谉 讚讛讗 讚讚专砖讬谞谉 (谞讚专讬诐 讚祝 住讘.) 讜拽讚砖转讜 诇讻诇 讚讘专 砖讘拽讚讜砖讛 诇驻转讜讞 专讗砖讜谉 讜诇讘专讱 专讗砖讜谉 讗住诪讻转讗 讛讬讗: 讗讜 讗专讘注讬诐 讝讛讜讘讬诐 讗转讛 谞讜讟诇. 砖转讬讛 诇讗 砖讬讬讻讗 诇砖讻专 讘专讻讛 讗诇讗 讛讬讛 专讜爪讛 诇住诇拽讜 诪讘专讻转 讛诪讝讜谉 诇驻讬 砖讛讬讛 爪讚讜拽讬 讜讗''转 讗讜 谞' 讝讛讜讘讬诐 讛''诇 诇诪讬诪专 讚讛讗 讗讬讻讗 讘专讻转 讘驻讛''讙 砖诇讗讞专 讘讛诪''讝 讜讬''诇 讚住讘专 讻诪''讚 讘注专讘讬 驻住讞讬诐 (讚祝 拽讙: 讜砖诐 讚''讛 诇讗讜) 讚讗讬谉 爪专讬讱 诇讘专讱 讗讻住讗 讚讘专讻转讗 讗诇讗 讗讻住讗 拽诪讗 讜转讜 诇讗: 专讜讗讬谉 讗讜转讜 讻讗讬诇讜 讛讜讗 诪讬诐. 讘驻' 讛转注专讜讘讜转 (讝讘讞讬诐 讚祝 注讞:) 讗诪专 讚诇讗讜 专讜讗讬谉 诇讚诐 拽讚砖讬诐 拽讗诪专 讗诇讗 专讜讗讬谉 诇讬讬谉 讜诇讚诐 讘讛诪讛 讜讞讬讛 拽讗诪专 ' 讚专讜讗讬谉 讻讗讬诇讜 讛讜讗 诪讬诐 讻讚驻讬专砖 讘拽讜谞讟专住 讜讛拽砖讛 讛专''专 砖诪讜讗诇 诪讜讜专讚讜''谉 讚讘驻' 讛拽讜诪抓 专讘讛 (诪谞讞讜转 讚祝 讻讘.) 诪驻专砖 讟注诪讗 讚专讘谞谉 讜专' 讬讛讜讚讛 诪讚讻转讬讘 讜诇拽讞 诪讚诐 讛驻专 讜诪讚诐 讛砖注讬专 讙诇讜讬 讜讬讚讜注 砖讚诐 讛驻专 诪专讜讘讛 诪讚诐 讛砖注讬专 诪讻讗谉 诇注讜诇讬谉 砖讗讬谉 诪讘讟诇讬谉 讝讛 讗转 讝讛 讜专' 讬讛讜讚讛 讗讜诪专 诪讻讗谉 诇诪讬谉 讘诪讬谞讜 砖讗讬谞讜 讘讟诇 讜讛砖转讗 讛讬讻讬 诪讜讻讞 讚讗驻讬诇讜 诪讘讟诇讬谉 注讜诇讬谉 讝讛 讗转 讝讛 讜诪讬谉 讘诪讬谞讜 讘讟诇 讛讻讗 诇讗 讘讟讬诇 砖讗驻讬诇讜 讛讬讛 讚诐 讛驻专 讛讬讛 谞讬讻专 讗讚诪讜诪讬转 讚诐 讛砖注讬专 讜讬''诇 讚讗诐 讚诐 讛驻专 讛讬讛 诪讬诐 诇讗 讬讛讬讛 讘讚诐 讛砖注讬专 诪专讗讬转 讚诐 讙诪讜专 讗诇讗 讬讛讬讛 讚讬讛讛 诪专讗讛讜 讜讘讟诇 讻讚讗诪专讬' 讘驻' 讛转注专讜讘讜转 (讝讘讞讬诐 讚祝 注讞:) 讚诇讬 砖讬砖 讘转讜讻讜 讬讬谉 诇讘谉 讜讞诇讘 专' 讬讛讜讚讛 讗讜诪专 专讜讗讬谉 诇讬讬谉 讜讞诇讘 讻讗讬诇讜 讬讬谉 讗讚讜诐 讜讗诐 讚讬讛讛 诪专讗讬讛谉 (讻砖专 讗讘诇) 讚诐 诇转讜讱 诪讬诐 专讗砖讜谉 专讗砖讜谉 讘讟诇 讜讛''谞 讗诪专讬谞谉 讘驻''讛 讚注''讝 (讚祝 注讙.) 讻讬 讗转讗 专讘 讚讬诪讬 讗''专 讬讜讞谞谉 讛诪注专讛 讬讬谉 谞住讱 诪讞讘讬转 诇讘讜专 讗驻讬诇讜 讻诇 讛讬讜诐 讻讜诇讜 专讗砖讜谉 专讗砖讜谉 讘讟诇 讜讘驻专拽 讘转专讗 讚谞讚讛 (讚祝 注讗:) 讙讘讬 讚诐 转讘讜住讛 讛讬讻讗 讚驻住拽 砖讗讬谉 讛讜诇讱 讘诇讗 讛驻住拽 讗诪专讬谞谉 专讗砖讜谉 专讗砖讜谉 讘讟诇 讜拽砖讬讗 讚讗诪专 讘驻专拽 讛诇讜拽讞 讘讛诪讛 (讘讻讜专讜转 讚祝 讻讘.) 讛诇讜拽讞 爪讬专 诪注诐 讛讗专抓 诪砖讬拽讜 讘诪讬诐 讜讟讛讜专 诪诪讛 谞驻砖讱 讗讬 专讜讘讗 诪讬讗 谞讬谞讛讜 住诇拽讗 讜讗讬 专讜讘讗 爪讬专 谞讬谞讛讜 爪讬专 诇讗讜 讘专 拽讘讜诇讬 讟讜诪讗讛 讛讜讗 讜讗讬 诪砖讜诐 诪讬注讜讟讗 讚诪讬诐 讚讘爪讬专 讘讟诇讬 讘专讜讘讗 讜拽讗诪专 专讘 讚讬诪讬 讘砖诐





专讘讬谞讜 讙专砖讜诐

讛讻讬 讛砖转讗 讛转诐 诪讬砖转讗 讜讘专讜讻讬 讘讛讚讬 讛讚讚讬 诇讗 讗驻砖专. 讻诇讜诪专 讜讻讬讜谉 讚讗诪专 讛讘讜 诇讬讘专讬讱 诪驻住讬拽 讛讘专讻讛 讘讬谉 讘专讻转 讛讬讬谉 砖讘讬专讱 转讞诇讛 诇讬讬谉 砖砖讜转讛 注转讛 讜讘注讬 诇讘专讱 讘转讞诇讛 注诇 讛讬讬谉 讗讘诇 讛讻讗 诇讗 诪驻住讬拽 讛讻讬住讜讬 砖诇 讞讬讛 诇讘专讻转 砖讞讬讟转 讛注讜祝 拽讜讚诐 砖讬砖讞讜讟 讚讬讻讜诇 诇讻住讜转 讚诐 讞讬讛 讘讞讚讗 讬讚讗 讜诇砖讞讜讟 注讜祝 讘讞讚讗 讬讚讗 讜诇讗 讞砖讜讘 讻住讜讬 讚诐 讞讬讛 讛驻住拽 诇驻讬讻讱 讗"爪 讗诇讗 讘专讻讛 讗讞转 诇讞讬讛 讜注讜祝:



讘诪讛 砖砖驻讱 讬讻住讛. 讻诇讜诪专 讘讬讚:



讗专讘注 讛讜讜讬讬谉. 讻诇讜诪专 讘讘专讻转 讛诪讝讜谉 讗讬讻讗 讚' 讘专讻讜转. 讘专讻转 讛讝谉 讜讘专讻转 讛讗专抓 讘讜谞讛 讬专讜砖诇讬诐 讜讛讟讜讘 讜讛诪讟讬讘:



诇诪讬讘专讗. 讻诇讜诪专 诇讛讗专讬讞:



诪"砖 诪讛讗 讚转谞讬讗 讛砖讜讞讟 讜谞讘诇注 讚诐 讘拽专拽注 讞讬讬讘 诇讻住讜转. 讻诇讜诪专 讛讻讗 谞诪讬 讻讬住讛讜 讛专讜讞 讗注"讙 讚诇讗 讞讝专 讜谞转讙诇讛 讬讛讗 讞讬讬讘 诪诇讻住讜转:



讛转诐 讘砖专讬砖讜诪讜 谞讬讻专. 讻诇讜诪专 诪讛 讚讗诪专讬' 谞讘诇注 讚诐 讘拽专拽注 讞讬讬讘 诇讻住讜转 讘砖专讬砖讜诪讜 谞讬讻专 讗讘诇 讗讬谉 专讬砖讜诪讜 谞讬讻专 驻讟讜专 诪诇讻住讜转:



谞转注专讘 讘讬讬谉 专讜讗讬谉 讗讜转讜 讻讗讬诇讜 讛讜讗 诪讬诐. 讻诇讜诪专 讗诐 讬砖 讘讜 诪专讗讬转 讚诐 讞讬讬讘 诇讻住讜转:





专诪讘"谉

讗住讬拽谞' 讚注砖专讛 讝讛讜讘讬诐 砖讻专 讘专讻讛 讛讜讗. 讜讛"讛 诇诪爪讜讛 讘诇讗 讘专讻讛 讻讚讗诪专讬谞谉 驻专拽 讛讞讜讘诇 讘砖讜专 讛诪讜注讚 诇讛专讬讙讛 讜讗讬诇谉 讛注讜诪讚 诇拽爪讬爪讛 讜讻讜诇谉 砖讻专谉 讬' 讝讛讜讘讬诐 砖讗讬谉 砖诪讬谉 讗转 讛诪爪讜转 诇讛拽诇 讜诇讛讞诪讬专 讗诇讗 讻讜诇谉 讻讱 砖讻专谉 讗诇讗 砖讗讬谉 讚谞讬谉 讚讬谉 讝讛 讘讘讘诇 讗注驻"讬 砖讛讜讗 诪诪讜谉 诪讬讚讬 讚讛讜讬 讗讘讜砖转 讗注驻"讬 砖讛讜讗 诪诪讜谉 讻讬讜谉 讚诇讬转 讞住专讜谉 讻讬住 诇讗 诪讙讘讬谞谉 诇讬讛 讘讘讘诇 讜诪讬讛讜 讗讬 转驻住 诇讗 诪驻拽讬' 诪谞讬讛. 讜诇驻讬' 讻转讘 专讘讬' 讛讙讚讜诇 讝"诇 讘驻' 讛讞讜讘诇 (诇讘, 讘 讘专讬"祝) 诇讚讜谉 讘讛 讘讚讗讬 转驻住 讻诪讜 砖讻转讘 讚讬谞讬 讛讘讜砖转 讜砖讗专 讛' 讚讘专讬诐.





专砖讘"讗

诪砖转讗 讜讘专讜讻讬 讘讛讚讬 讛讚讚讬 诇讗 讗驻砖专. 讬砖 诪专讘讜转讬谞讜 讛爪专驻转讬诐 讝"诇 砖讛讬讛 诪讜讻讬讞 诪讻讗谉 讚驻注诪讬诐 砖讗讚诐 谞讝讻专 讘转讜讱 住注讜讚转讜 砖注讚讬讬谉 诇讗 讛转驻诇诇 讜诪转驻诇诇 讘转讜讱 住注讜讚转讜, 讟注讜谉 讘专讻讛 诇诪驻专注, 讜讗讞专 讻讱 谞讜讟诇 讬讚讬讜 讜讘讜爪注, 诪砖讜诐 讚诪讬讻诇讬 讜爪诇讜讬讬 讘讛讚讬 讛讚讚讬 诇讗 讗驻砖专, 讜讻讚讗诪专讬谞谉 讛讻讗 讚诪砖转讬 讜讘专讜讻讬 讘讛讚讬 讛讚讚讬 诇讗 讗驻砖专. 讜讝讜 讚注转 专讘讬谞讜 讗诇驻住讬 讝"诇 讘驻住讞讬诐 讘注专讘讬 驻住讞讬诐 讙讘讬 讗专讘注 讻讜住讜转, 讜讛专讘 讘注诇 讛转讜住' 讝"诇 讻转讘 讚诇讗 讚诪讜 讻诇诇, 讚讘专讻转 讛诪讝讜谉 讛讜讗 讚讞砖讜讘 讛驻住拽 讜讻谉 讻讬住讜讬 讗讬 诇讗讜 讟注诪讗 讚讗驻砖专 诇诪砖讞讟 讜讻住讜讬 讘讛讚讬 讛讚讚讬 诪砖讜诐 讚讛谞讬 讙诪专 诪注砖讛 谞讬谞讛讜, 讗讘诇 转驻讬诇讛 诇讗 讛讜讬 讙诪专 讜讛驻住拽 讚讗讟讜 诪讬 砖讘专讱 注诇 讛讝讬拽讬诐 讜注诇 讛讝讜注讜转 讘转讜讱 住注讜讚转讜 讗讜 讗驻讬诇讜 讘讜专讗 驻专讬 讛讙驻谉 诪讬 讞砖讘讬谞谉 诇讬讛 讛驻住拽 讜讞讜讝专 讜诪讘专讱 讛诪讜爪讬讗 诪砖讜诐 讚诪讬讻诇 讜讘专讜讻讬 讘讛讚讬 讛讚讚讬 诇讗 讗驻砖专, 讜讘讛讚讬讗 讗诪专讬谞谉 讛转诐 讘驻专拽 注专讘讬 驻住讞讬诐 (驻住讞讬诐 拽讘, 讗) 注拽专讜 专讙诇讬讛诐 诇讬诇讱 诇讘讬转 讛讻谞住转 讜讛谞讬讞讜 砖诐 诪拽爪转 讞讘专讬' 讻砖讛谉 讞讜讝专讬谉 讗讬谞谉 讟注讜谞讬谉 讘专讻讛 诇诪驻专注 讜诇讗 诇讻转讞讬诇讛, 讜讗祝 注诇 驻讬 砖诪住转诪讗 讛转驻诇诇讜 讘谞转讬诐, 讜讝讜 讛讬讗 讚注转 专讘讬 讝专讞讬讛 讝"诇 砖诐 讘驻专拽 注专讘讬 驻住讞讬诐, 讜讝讛 谞"诇 注讬拽专, 讜讬砖 注讜讚 专讗讬讜转 讗讞专讜转.



讗讬讘注讬讗 诇讛讜 砖讻专 诪爪讜讛 讗讜 砖讻专 讘专讻讛. 讜讗住讬拽谞讗 讚砖讻专 讘专讻讛 注砖专讛 讝讛讜讘讬诐. 讜讛讜讗 讛讚讬谉 诇诪爪讜讛 讘诇讗 讘专讻讛 讻讚讗诪专 讘驻专拽 讛讞讜讘诇 (讘讘讗 拽诪讗 爪讗, 讘) 讘砖讜专 讛注讜诪讚 诇讛专讬讙讛 讜讗讬诇谉 讛注讜诪讚 诇拽爪讬爪讛 讻讜诇谉 砖讻专谉 注砖专讛 讝讛讜讘讬诐, 砖讗讬谉 砖诪讬谉 讗转 讛诪爪讜转 诇讛拽诇 讜诇讛讞诪讬专 讗诇讗 讻讱 讜讻讜诇谉 砖讻专谉.
讜诪讬讛讜 讗讬谉 讚谞讬谉 讚讬谉 讝讛 讘讘讘诇, 讚讗祝 注诇 讙讘 讚讚讬谞讬 诪诪讜谞讜转 讛讜讗, 诪讻诇 诪拽讜诐 诇讬转 讘讬讛 讞住专讜谉 讻讬住, 讜讛讜讛 诇讬讛 讻讘讜砖转 讜驻讙诐 讚诇讗 注讘讚讬谞谉 砖诇讬讞讜转讬讬讛讜 讜诇讗 诪讙讘讬谞谉 诇讬讛 讘讘讘诇. 讜诪讬讛讜 讗诐 转驻砖 诇讗 诪驻拽讬谞谉 诪讬谞讬讛, 讜诇驻讬讻讱 讻转讘 讛专讘 专讘讬谞讜 讗诇驻住讬 讝"诇 讘驻专拽 讛讞讜讘诇 诇讚讜谉 讘讛 讘讚转驻砖 讜讻谉 诇讻诇 讚讬谞讬 讛拽谞住讜转 讚讗讬 转驻砖 诇讗 诪驻拽讬谞谉 诪讬谞讬讛.





专讬讟讘"讗

讛讻讬 讛砖转讗 讛转诐 诪砖转讛 讜讘专讜讻讬 讘讛讚讬 讛讚讚讬 诇讗 讗驻砖专 驻讬' 讜诇驻讬讻讱 讘专讻转 诪讝讜谉 砖讘谞转讬讬诐 讛讜讬 讛驻住拽 讜爪专讱 诇讘专讱 讘讝讛 讘讜专讗 驻专讬 讛讙驻谉 讗讞专讬 讜讛讜讗 讛讚讬谉 诇讗讜诪专 讛讘 讜谞讘专讱 砖谞讝讚诪谉 诇讘专讻讛 讜讬砖 诇诪讚讬谉 诪讻讗谉 诇诪讬 砖拽诐 讘讗诪爪注 住注讜讚讛 诇讛转驻诇诇 砖讬砖 诇讜 诇讞讝讜专 讜诇讘专讱 讘专讻转 讛谞讛谞讬谉 讻讬讜谉 讚诪讬讻诇 讜诪砖转讬 讜谞爪诇讜讬讬 讘讛讚讬 讛讚讚讬 诇讗 讗驻砖专 讜讻谉 诇诪讚 诪讻讗谉 专讬讗"祝 讝"诇 诇注谞讬谉 讻讜住讜转 砖诇 驻住讞 诇讜诪专 讘讜专讗 驻专讬 讛讙驻谉 注诇 讻诇 讗讞讚 讜讗讞讚 讻诪讜 砖讻转讬讘 砖诐 讘讛诇讻讜转讬讜 讜讻谉 讚注转 讛讙讗讜谞讬诐 讝"诇 讜讛专诪讘"诐 讝"诇 讗讘诇 砖谞讬 专讘讜转讬 讝"诇 讛住讻讬诪讜 诇讚讘专讬 讛讗讜诪专讬讛 诪讙讚讜诇讬 专讘讜转讬 讛讗讞专讜谞讬' 讝"诇 砖诇讗 讗诪专讜 讻讗谉 诇注谞讬谉 讘专讻转 讛诪讝讜谉 砖讛讜讗 讙诪专 诪注砖讛 专讗砖讜谉 讜讻讬讜谉 讚诇讗 讗驻砖专 诇诪讬砖转讬 讜诇讘专讜讻讬 讻讞讚讗 讛讜讬 讛驻住拽讛 讜讘讘专讻转 砖讞讬讟讛 讜讻讬住讜讬 讗注"讙 讚讻讬住讜讬 讙诪专 诪注砖' 诇讗 讛讜讬 讛驻住拽 诪砖讜诐 讚讗驻砖专 诇诪讬砖讞讟 讜讻讬住讜讬 讘讞讚讗 讗讘诇 讚讘专 砖讗讬谞讜 讙诪专 诪注砖讛 专讗砖讜谉 驻砖讬讟讗 讚诇讗 讛讜讬 讛驻住拽 讜讗讬谞讜 拽讜讘注 讘专讻讛 讜诇讻谉 讝讛 砖讛转驻诇诇 讘讗诪爪注 住注讜讚讛 讗讬谞讜 讞讜讝专 讜诪讘专讱 讜诇注谞讬谉 讗专讘注讛 讻讜住讜转 讗讬谉 诇讘专讱 讗诇讗 注诇 讻讜住 专讗砖讜谉 讜讻讜住 讘专讻转 讛诪讝讜谉 讜讻谉 注讬拽专 讜讻讘专 讛讗专讻转讬 讘讝讛 讘诪拽讜诪讜 讘住"讚 讜讙诐 讘讛诇讻讜转 住讚专 讛讗讙讚讛 讘住"讚 讜诇讚讘专讬 讛讻诇 讻诇 砖拽诐 诇砖讜讞 讘讗诪爪注 住注讜讚讛 注诐 讞讘讬专讜 讗注"驻 砖讛驻诇讬讙 讗讬谞讜 讞讜讝专 讜诪讘专讱 讚讚讘专 砖诇 专砖讜转 讗讬谞讜 讛驻住拽 讜诇注谞讬谉 讘专讻转 讛讻讬住讜讬 谞讛讙讜 诇讘专讱 注诇 讻讬住讜讬 讛讚诐 讜讟注诐 讝讛 诇驻讬 砖讗讬谉 讘专讻讛 讝讜 拽讘讜注 注诇讬讜 讘诇讞讜讚 讻讬 诪爪讜讛 讝讜 注诇 讻诇 讬砖专讗诇 讜讻讚专讱 砖讗诪专讜 注诇 讘讬注讜专 讞诪抓 讻驻讬 讛讻诇诇 砖讻转讘讞讬 砖诐 讘住"讚 讗讘诇 诪讛 砖讻转讘 讘讛诇讻讜转 讙讚讜诇讜转 砖诪讻住讛 讜讗讞"讻 诪讘专讱 讜诇驻讬讻讱 讛讬讛 讘注诇 讻诪讜 注诇 讛讟讘讬诇讛 讜注诇 谞讟讬诇转 诇讜诇讘 讝讛 讗讬谞讜 讚讻诇 讛诪爪讜转 诪讘专讱 注诇讬讛谉 注讜讘专 诇注砖讬讬转谉 讞讜抓 诪谉 讛讟讘讬诇讛 讻讚讗讬转讗 讘驻"拽 讚驻住讞讬诐 讜诇诪讛 转爪讗 讝讜 诪谉 讛讻诇诇 讻讬讜谉 砖诇讗 讛讜爪讬讗讛 讘转诇诪讜讚 讛讬诇讻讱 诪讘专讱 讜讗讞"讻 诪讻住讛.



砖驻讬诇 诇住讬驻讗 讚拽专讗 讛' 爪讘讗讜转 砖诪' 诪讻讗谉 讗讜诪专 专讘讬 讗诇讬讛讜 讝"诇 诪驻专讬讝 砖转拽谞讜 讘住讜祝 讘专讻转 诪注专讬讘 注专讘讬诐 诇讜诪专 住诪讜讱 诇讞转讬诪讛 讛' 爪讘讗讜转 砖诪讜 讜讗讬谉 (谞专讗讛 讚爪"诇 讜讗讞"讻 注讬讬谉 转专"讬 讘专讻讜转 讚讬"讗 注"讘) 讗讜诪专讬诐 转诪讬讚 讬诪诇讜讱 注诇讬谞讜 诇注讜诇诐 讜注讚 讻讚讻转讬讘谞讗 讘讚讜讻转讬讛 讘住"讚 讬转讬讘 专讘讬 讘转注谞讬转' 转诇转讗 讬讜诪讬谉 驻讬' 讘转讜住' 诇驻讬 砖专' 讛讬讛 讙讚讜诇 讬砖专讗诇 讜讛讜讗 讗讬谞讜 讬讻讜诇 诇讜诪专 诇讛诐 讗诇讗 讚讘专讬 讚讞讬讜转 讻注谞讬谉 注谞讛 讻住讬诇 讻讗讜诇转讜 讜讗诐 住讘讜专讬诐 砖讗讬谞讜 诪谞爪讞诐 讻讛讜讙谉 讬讛讗 讞诇讜诇 讛转讜专讛:





讻讜住 砖诇 讘专讻讛 讗转讛 砖讜转讛 驻讬专砖"讬 讝"诇 讻讬 诇讗 注诇 讛砖转讬' 讛讬讛 诪拽驻讬讚 讗诇讗 砖诇讗 讬爪讟专祝 注诪讛诐 讘讘专讻讛 讜诇讗 讬注谞讛 讗诪谉 砖讛讜讗 讻诪讘专讱 讜讝讛讜 砖诇诪讚讜 诪讻讗谉 讚砖讻专 讘专讻讛 注砖专讛 讝讛讜讘讬诐 讜诪讻讗谉 讚谉 专"转 讝"诇 讘讗讞讚 砖拽专讗讜讛讜 诇拽专讜讗 讘转讜专讛 讜注诪讚 讗讞专 讘诪拽讜诪讜 砖讗讬谉 诇讜 诇砖诇诐 讻诇讜诐 讚讻讬讜谉 砖讞讘讬专讜 注诪讚 砖诐 讜注讜谞讛 讗诪谉 讛专讬 讛讜讗 讻诪讘专讱 讜讻谉 讚讬谉 讘诪讬 砖讛讬' 诪讝讜诪谉 诇讬诪讜诇 讜讘讗 讞讘讬专讜 讜诪诇 讜注讜讚 谞转谉 讛专"专 驻讟专 讝"诇 讟注诐 讗讞专 讚拽专讬讗讛 讘转讜专讛 诪爪讜讛 诪讜讟诇转 注诇 讻讜诇诐 讜讗讬谉 诇讗讞讚 诇拽专讜讗 讬讜转专 诪讞讘讬专讜.



讜讗住拽讬谞讗 讚砖讻专 讘专讻讛 注砖专讛 讝讛讜' 讜讗驻讬诇讜 讘专讻讛 讚专讘谞谉 讚讛讗 讘专讻转 讛讟讜讘 讜讛诪讟讬讘 讚专讘谞谉 讛讬讗 讜砖讻专 诪爪讜讛 谞诪讬 讘诇讗 讘专讻' 注砖专讛 讝讛讜讘讬诐 讻讚讗诪专讬谞谉 讘讘讘讗 拽诪讗 驻专拽 讛讞讜讘诇 (讘讘讗 拽诪讗 讚祝 爪"讗 注"讘) 讙讘讬 讗讬诇谉 讛注讜诪讚 诇讬拽爪抓 讜讻讜诇谉 砖讻专谉 讬' 讝讛讜讘讬诐 讜讻讬 讗讬讻讗 诪爪讜讛 讜讘专讻讛 讻讞讚讗 讞砖讬讘' 讜砖讻专 砖转讬讛谉 注砖专讛 讝讛讜讘讬诐. 讚讗讬 诇讗 讻讜住 砖诇 讘专讻讛 砖讜讛 讞诪砖讬诐 讜讻诇 讝讛 讗讬谞讜 讚谞讬谉 讘讞讜爪讛 诇讗专抓 讚诪讬诇转讗 讚诇讬转 讘讬讛 讞住专讜谉 讻讬住 讛讜讗 讜讻讚诪讜讻讞 讘驻专' 讛讞讜讘诇 讜讗讬谉 讚讬谞谞讜 讘讝讛 讗诇讗 诇讛讬讻讗 讚转驻住 讜诇讝讛 讛讜讗 砖讛讘讬讗讛 讛专讬"祝 讝"诇 诪"专 讝"诇:



讜诪讗讬 砖谞讛 诪讛砖讘 讚讗诪专 诪专 讛砖讘 讗驻讬 诪讗讛 驻注诪讬诐 驻讬' 讚诇讬讻讗 诇诪讬诪专 讚砖讗谞讬 讛转诐 讚讻转讬讘 讛砖讘 转砖讬讘诐 讚讛讗 转砖讬讘诐 诇讚专砖讗 讗讞专讬转' 讗转讗 讜诪讛砖讘 讘诇讞讜讚 谞驻拽讗 讗驻讬 拽' 驻注诪讬诐 讻讚讗讬转讗 讘驻 讗诇讜 诪爪讬讗讜转 讜讻讚驻讬' 专砖"讬 讝"诇.



诇讗 砖谞讜 讗诇讗 砖讞讝专 讜谞转讙诇讛 驻讬' 讘注讜讚 砖专讬砖讜诪讜 谞讬讻专 讜讻讬 讞讝专 讜谞转讙诇讛 诪讗讬 讛讜讬 谞讬诪讗 讛讜讗讬诇 讜讗讬讚讞讬 讗讬讚讞讬 驻讬' 讻讬讜谉 讚讗诪专转 讚讻讬 诇讗 谞转讙诇讛 驻讟讜专 讻讬 讞讝专 讜谞转讙诇讛 诪讗讬 讛讜讬 讗讘诇 诇讚讬讚讬 讗注"驻 砖诇讗 谞转讙诇讛 讞讬讬讘 诇讻住讜转 讜诪拽砖讛 诇讜诪专 讚讛讜讗 讛讚讬谉 讚讗注"讙 讚诇讗 谞转讙诇讛 砖讬讛讗 讞讬讬讘 诇讻住讜转 讚诇讗 注讚讬祝 讻住讛讜 讛专讜讞 诪讛讬讻讬 讚谞讘诇注 讚诐 讘拽专拽注 砖讞讬讬讘 诇讻住讜转.



讗诪专 专讘讬 讝讬专讗 讛讛讜讗 砖专讬砖讜诪讜 谞讬讻专 驻讬' 讚讛讛讬讗 砖诇讗 谞讘诇注 诇讙诪专讬 讗诇讗 砖讛讬讛 专讬砖讜诪谉 谞讬讻专 讜讻谉 讛讬诇讻转讗.





讛诪讗讬专讬

讛诪砖谞讛 讛专讘讬注讬转 讜讛讻讜谞讛 诇讘讗专 讘讛 注谞讬谉 讛讞诇拽 讛专讘讬注讬 讜讛讞诇拽 讛讞诪讬砖讬 诇讘讗专 诪讬 讛讜讗 讛专讗讜讬 诇讻住讜转 专"诇 讗诐 讗驻砖专 讘讝讜诇转 讛砖讜讞讟 讗诐 诇讗讜 讜注诇 讗讬讝讛 爪讚 讞讬讬讘 诇讞讝讜专 讜诇讻住讜转 讜注诇 讗讬讝讛 爪讚 驻讟讜专 讜讗诪专 注诇 讝讛 砖讞讟 讜诇讗 讻住讛 讜专讗讛讜 讗讞专 讞讬讬讘 诇讻住讜转 讻住讛讜 讜谞转讙诇讛 驻讟讜专 诪诇讻住讜转 讻住转讜 讛专讜讞 讞讬讬讘 诇讻住讜转 讗诪专 讛专"诪 驻讬' 诪讛 砖讗诪专 讻住转讜 讛专讜讞 讞讬讬讘 诇讻住讜转 专"诇 讗诐 谞转讙诇讛 讗讞专 讻谉 讻讚讬 砖诇讗 转讚诪讛 讻讗诇讜 讻住讛讜 讜谞转讙诇讛 砖讛讜讗 驻讟讜专 诪诇讻住讜转 讗讘诇 讗诐 讻住转讜 讛专讜讞 讜谞砖讗专 诪讻讜住讛 驻讟讜专 诪诇讻住讜转 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 砖讞讟 讜诇讗 讻住讛 讜专讗讛讜 讗讞专 讞讬讬讘 诇讻住讜转 砖讛专讬 谞讗诪专 讘诪爪讜转 讻住讜讬 讜讗讜诪专 诇讘谞讬 讬砖专讗诇 讜讙讜' 诪爪讜讛 讝讜 注诇 讻诇 讘谞讬 讬砖专讗诇 讻住讛讜 讜谞转讙诇讛 驻讟讜专 诪诇讻住讜转 砖讛专讬 诪"诪 讻讘专 讬爪讗 讬讚讬 讞讜讘转讜 讻住讛讜 讛专讜讞 讞讬讬讘 诇讻住讜转 讗诐 讞讝专 讜谞转讙诇讛 讜讘讘专讻讛 讻诪讜 砖讘讬讗专谞讜 讘砖诇讬砖讬 砖诇 住讜讻讛 讛讗 讗诐 诇讗 讞讝专 讜谞转讙诇讛 驻讟讜专 砖讻讘专 诪讻讜住讛 讛讜讗 讜讻谉 讛诇讻讛:



讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



诪讛 砖讛转专谞讜 讗转 讛专爪讜注讛 诇讛讬讜转 讗讞专 讝讜讻讛 讘讻住讜讬 讗讬谞讜 讻谉 讗诇讗 讘砖讛谞讬讞讛 讛砖讜讞讟 讜讛诇讱 诇讜 讛讗 讗诐 讛讜讗 诇砖诐 注讚讬讬谉 注讬拽专 讛诪爪讜讛 注诇讬讜 讛讬讗 诪讜讟诇转 讜讗讬谉 专讗讜讬 诇砖讜诐 讗讚诐 诇讞讟讜祝 讗讜转讛 诪诪谞讜 讜讗诐 讘讗 讗讞专 讜讞讟祝 驻讟讜专 讛砖讜讞讟 砖讛专讬 谞转讻住讛 讜诪"诪 诪谞讛讙 拽讚诪讜谞讬谞讜 讘转诇诪讜讚 诇拽谞讜住 注诇 讻诇 讻讬讜爪讗 讘讝讛 注砖专讛 讝讛讜讘讬诐 讜讻谉 讘讻诇 讻讬讜爪讗 讘讝讛 讻讙讜谉 诪讬 砖讛讬讛 专讗讜讬 诇讘专讱 讘专讻转 讛诪讝讜谉 讻讙讜谉 讻讛谉 讗讜 讙讚讜诇 讜讛讜讝诪谉 诇讻讱 讜讘讗 讗讞专 讜讞讟驻讛 诪诪谞讜 讛讬讜 拽讜谞住讬谉 讗讜转讜 讗专讘注讬诐 讝讛讜讘讬诐 注砖专讛 诇讻诇 讘专讻讛 讜讬砖 诪驻专砖讬诐 讚讘专 讝讛 讘转讜专转 诪诪讜谉 讜诇讗 讘转讜专转 拽谞住 讗诐 讻谉 讗祝 讘讝诪谉 讛讝讛 讚谞讬谉 讻谉 讜讗讬谉 讛讚讘专讬诐 谞专讗讬谉 诇谞讜:



讻住讜讬 讛讚诐 爪专讬讱 砖讬讝讛专 砖诇讗 诇注砖讜转讜 讚专讱 讘讝讜讬 讘专讙诇讜 讗讜 讘讚讘专 讗讞专 讗诇讗 讗讜 讘讬讚讜 讗讜 讘住讻讬谉 砖砖讞讟 讘讜 讜砖驻讱 讜讻住讛 讘诪讛 讘砖驻讱 讬讻住讛:



讛诪爪讜转 讗注"驻 砖谞讚讞讜 砖注讛 讗讞转 砖讗讬谉 诪拽讜诐 诇拽讬讜诪谉 讗诐 讞讝专讜 讜谞专讗讜 诇讞讬讜讘谉 讞讝专 讛讞讬讜讘 诇诪拽讜诪讜 讜讗讬谉 讗讜诪专讬谉 讛讜讗讬诇 讜谞讚讞讛 谞讚讞讛 注诇 讛讚专讱 砖讗诪专谞讜 讘讻住讛讜 讛专讜讞 砖讗诐 讞讝专 讜谞转讙诇讛 讞讬讬讘 诇讻住讜转 讜诇注谞讬谉 拽讚砖讬诐 讛讜讗讬诇 讜谞讚讞讛 讬讚讞讛 讻诪讜 砖讬转讘讗专 诇诪讟讛:



讛砖讜讞讟 讜谞讘诇注 讛讚诐 讘拽专拽注 注讚 砖讗讬 讗驻砖专 诇讙专专讜 讗诐 专砖讜诪讜 谞讬讻专 诪讻住讛讜 讘诪拽讜诪讜 讜讗诐 讗讬谉 专砖讜诪讜 谞讬讻专 驻讟讜专 诪诇讻住讜转:



讻讘专 讘讬讗专谞讜 讘驻专拽 砖谞讬 注诇 讛砖讜讞讟 讜诇讗 讬爪讗 讚诐 砖砖讞讬讟转讜 讻砖专讛 讘讞讜诇讬谉 砖讗讬谉 讛讻住讜讬 爪专讱 诇讗讻讬诇讛 讻诇诇 讗诇讗 讻诇 砖谞砖讞讟 讻专讗讜讬 讛讜转专 诇讗讻讬诇讛 讬转讻住讛 讗讜 诇讗 讬转讻住讛:



讛诪讜爪讗 讗转 讛讗讘讚讛 砖讛讜讗 爪专讬讱 诇讛讞讝讬专 讗诐 讛讞讝讬专讛 讜讘专讞讛 讞讬讬讘 诇讛讞讝讬专 讜讻谉 讘讻诇 驻注诐 讜驻注诐 砖谞讗诪专 讛砖讘 转砖讬讘诐 讜讚专砖讜 讘讜 讛砖讘 讗驻讬' 诪讗讛 驻注诪讬诐 讻诪讜 砖讘讬讗专谞讜 讘砖谞讬 砖诇 诪爪讬注讗:



讛诪砖谞讛 讛讞诪讬砖讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖砖讬 专"诇 讘讚诐 注诇 讗讬讝讛 爪讚 讬讘讟诇 注讚 砖诇讗 讬讛讬讛 讞讬讬讘 讘讻住讜讬 讜注诇 讗讬讝讛 爪讚 诇讗 讬讘讟诇 讜讗诪专 注诇 讝讛 讚诐 砖谞转注专讘 讘诪讬诐 讗诐 讬砖 讘讜 诪专讗讬转 讚诐 讞讬讬讘 诇讻住讜转 谞转注专讘 讘讬讬谉 专讜讗讬谉 讗讜转讜 讻讗诇讜 讛讜讗 诪讬诐 谞转注专讘 讘讚诐 讛讘讛诪讛 讗讜 讘讚诐 讛拽讝讛 砖诇 讞讬讛 专讜讗讬谉 讗讜转讜 讻讗诇讜 讛讜讗 诪讬诐 专' 讬讛讜讚讛 讗讜诪专 讗讬谉 讚诐 诪讘讟诇 讚诐 讗诪专 讛专"诪 驻讬' 诪讛 砖讗诪专 讘讚诐 讞讬讛 专"诇 注诐 讚诐 讞讬讛 讟诪讗讛 砖讗诐 讛讬转讛 讟讛讜专讛 讛讻诇 诪住讻讬诪讬谉 砖讞讬讬讘 诇讻住讜转 讜注谞讬谉 诪讛 砖讗诪专 专' 讬讛讜讚讛 讗讬谉 讚诐 诪讘讟诇 讚诐 砖讗诐 讛讬讛 讚专讱 诪砖诇 讗讜转讜 讛注讜祝 讘诪砖拽诇 讙专讙讬专 讜谞转注专讘 讘讻诪讛 诇讬讟专讬谉 诪讚诐 讛讘讛诪讛 注诪讜 讜诇讗 讘讟诇 讚诐 讛注讜祝 讗诇讗 诪讻住讛 讛讻诇 讜讻讘专 讝讻专谞讜 讘砖诪讬谞讬 诪讝讘讞讬诐 砖讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 讚诐 砖谞转注专讘 讘诪讬诐 讗诐 讬砖 讘讜 诪专讗讬转 讚诐 讞讬讬讘 诇讻住讜转 讜讗诐 诇讗讜 讘讟诇 讛讜讗 讗爪诇 讛诪讬诐 讜驻讟讜专 诪诇讻住讜转 谞转注专讘 讘讬讬谉 砖讛讜讗 讗讚讜诐 讜讗讬谉 砖谞讜讬 诪专讗讛 谞讬讻专 讘讬谞讬讛诐 专讜讗讬谉 讗转 讛讬讬谉 讻讗诇讜 诪讬诐 讜讗讜诪讚讬谉 讘讚注转谞讜 讗诇讜 谞驻诇讜 砖诐 诪讬诐 讻砖讬注讜专 讬讬谉 讝讛 讗诐 讘讟诇讜 诪专讗讛 讛讚诐 讗诐 诇讗讜 讜讗诐 谞专讗讛 诇谞讜 砖诪专讗讛 讛讚诐 讛讬讛 谞讛驻讱 诇诇讘谉 讘砖讬注讜专 诪讬诐 讻讬讬谉 讝讛 驻讟讜专 诪诇讻住讜转 讜讗诐 诇讗讜 讞讬讬讘 讜讻谉 讗诐 谞转注专讘 讘讚诐 讘讛诪讛 砖讗讬谞讜 讘转讜专转 讻住讜讬 讜讻谉 讘讚诐 讛拽讝讛 讗祝 砖诇 讞讬讛 讗讞专转 诇注讜诇诐 专讜讗讬谉 讗转 讛转注专讜讘转 讻讗诇讜 讛讜讗 诪讬诐 讜专' 讬讛讜讚讛 讗讜诪专 讗讬谉 讚诐 诪讘讟诇 讚诐 讜诇注讜诇诐 讻诇 砖谞转注专讘 讘讚诐 讞讬讬讘 诇讻住讜转 讜讛诇讱 专' 讬讛讜讚讛 讘讻讗谉 注诇 讛砖讟讛 讛讬讚讜注讛 诇讜 讘转诇诪讜讚 诪讬谉 讘诪讬谞讜 诇讗 讘讟讬诇 讜讗讬谉 讛诇讻讛 讻讚讘专讬讜 讘讝讜:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:

转讚"讛 诪砖转讬 讜讘专讜讻讬 讻讜' 爪专讬讱 诇讘专讱 讘专讻转 讛诪讝讜谉 讜诇讬讟讜诇 讻讜' 注讻"诇 讝讛 讗讬谞讜 讻砖讬讟转 讛转讜住' 讚诇注讬诇 讚诇讗 讘注讬 讘讛讬住讞 讛讚注转 讘专讻转 讛诪讝讜谉 讗诇讗 讘专讻讛 专讗砖讜谞讛 讗讘诇 讚讘专讬 讛专"专 讬"讟 讛诐 讻砖讬讟转 专砖"讬 讘驻' 注"驻 砖驻讬' 讘讛讱 注讜讘讚讗 讚讗讬转住专 诇讻讜 诇诪砖转讬 注讚 诇讗讞专 讘专讻转 讛诪讝讜谉 注"砖 讜拽"诇:


讘讚"讛 专讜讗讬谉 讗讜转讜 讻讗讬诇讜 讻讜' 诪驻专砖 讟注诪讗 讚专讘谞谉 讜讚专' 讬讛讜讚讛 诪讚讻转讬讘 讜诇拽讞 讻讜' 注讻"诇 讻爪"诇 讜讻"讛 讛拽讜砖讬讗 诇专讘谞谉 讘转讜住' 讘驻' 讛转注专讜讘讜转 讜拽"诇:


讘讗"讚 讗讘诇 讚诐 讘转讜讱 诪讬诐 专讗砖讜谉 讻讜' 诪讚专讬砖讗 讘诪讬讗 讚讗讬住讜专讗 讻讜' 讜讻讬 讛讬讻讬 讚讛讱 住讬驻讗 讘讗讬住讜专 讻讜' 讛"讛 专讬砖讗 讚讬讬谉 讘讬讬谉 讻讜' 注讻"诇 爪"注 诪讗讬 拽讜砖讬讗 诇讚诪讜转 专讬砖讗 讚讬讬谉 讘讬讬谉 诇住讬驻讗 讚住讬驻讗 诪讬诐 讘讬讬谉 讚讗讬讬专讬 讘讗讬住讜专讗 诇讙讜 讛讬转专讗 讗讚专讘讛 谞讚诪讛讜 诇住讬驻讗 讚讬讬谉 讘诪讬诐 讚讗讬讬专讬 讘讛讬转专讗 诇讙讜 讗讬住讜专讗 讚讘诪讬讗 讚讗讬住讜专讗 诪讬讬专讬 讛谞讱 讘讘讬 诇驻讬 住讘专转 讛诪拽砖讛 讜讗驻砖专 讚诪砖诪注 诇诪拽砖讛 讚讛谞讱 转专讬 讘讘讬 讚专讬砖讗 讚讻诇 砖讛讜讗 讚讜诪讬讗 讚转专讬 讘讘讬 讚住讬驻讗 讜讻诪讜 讚转专讬 讘讘讬 讚住讬驻讗 讗讬讬专讬 讞讚讗 讘讗讬住讜专讗 诇讙讜 讛讬转专讗 讜讞讚讗 讘讛讬转专讗 诇讙讜 讗讬住讜专讗 讚讜诪讬讗 讚讛讻讬 转专讬 讘讘讬 讚专讬砖讗 讬讬谉 讘讬讬谉 讜诪讬诐 讘诪讬诐 讗讬讬专讜 讘讻讛"讙 讞讚讗 讘讗讬住讜专讗 诇讙讜 讛讬转专讗 讜讞讚讗 讘讛讬转专讗 诇讙讜 讗讬住讜专讗 讜讚讜"拽:

诇讗 讘专讗 专讜讞 讻讜' 讛爪讚讜拽讬 讛讝讛 谞讟讛 诇讛讗诪讬谉 讘砖谞讬讜转 讜讗诪专 诪讬 砖讘专讗 讛专讜讞谞讬 诇讗 讘专讗 讛讙砖诪讬 砖讛诐 讛讛专讬诐 讜诇讻讱 砖讬谞讛 讛诇砖讜谉 讘专讗 讘讚讘专 专讜讞谞讬 讜讬爪专 讘讚讘专 讙砖诪讬 讜讛讬讛 转砖讜讘转 专讘讬 诇讜 砖讜讟讛 砖驻讬诇 诇住讬驻讬讛 讚拽专讗 讻讬 转砖讜讘转讱 讘爪讬讚讜 讛' 爪讘讗讜转 砖诪讜 讻讬 讛' 砖讛讜讗 砖诪讜 讛诪讬讜讞讚 讛讜讗 讛' 砖诇 砖谞讬 讛爪讘讗讜转 砖讛诐 讛讙砖诪讬 讜讛专讜讞谞讬 讜讻讛"讙 讗讬转讗 讘住谞讛讚专讬谉 砖砖讗诇 爪讚讜拽讬 讗' 诇专"讙 讻讜 讜讛砖讬讘 诇讜 专"讙 讗诇讗 诪注转讛 讙讘讬 讗讚诐 讚讻转讬讘 讜讬讘专讗 讜讬爪专 讛"谞 讻讜' 讚讻转讬讘 讙讘讬 爪诇诪讜 砖讛讜讗 爪诇诐 讗诇讛讬诐 讚讘专 专讜讞谞讬 诇砖讜谉 讘专讬讗讛 讜讙讘讬 讬爪讬专转 讛讙讜祝 讻转讬讘 讜讬爪专 讛' 讗诇讛讬诐 讗讚诐 诪谉 讛讗讚诪讛 讜讝讛 讗讬谉 住讘专讗 砖讬讛讬讜 砖谞讬 砖讜转驻讬谉 讘讗讚诐 讗' 讻讚诪住讬拽 砖诐 讜讬讘讜讗专 讝讛 讘诪拽讜诪讜 砖诐. 讜诪"砖 讜讬转谞讜 讘讘专讜转讬 专讗砖 讻讜' 讛诪讬谞讜转 谞拽专讗 专讗砖 注"砖 讛驻住讜拽 砖讜专砖 驻讜专讛 专讗砖 讜诇注谞讛 讜讙讜' 讜讚讜"拽:





诪讛专"诐

讘专砖"讬 讚"讛 讚讗诪专 诪专 讻讜' 讜转砖讬讘诐 诪驻拽讬谞谉 诇讚专砖讗 讗讞专讬谞讗 讜讻讜'. 诪砖讜诐 讚讗诇"讻 诇讗 讛讜讛 诪砖诪注 诪讗讛 驻注诪讬诐 讗诇讗 转专讬 讝讬诪谞讬 注讬讬谉 砖诐 驻专拽 讗诇讜 诪爪讬讗讜转:


讘转讜住' 讚"讛 专讜讗讬谉 讗讜转讜 讜讻讜' 讚诇讗讜 专讜讗讬谉 诇讚诐 拽讚砖讬诐 拽讗诪专. 专"诇 砖谞讗诪专 砖专讜讗讬谉 诇讚诐 拽讚砖讬诐 讻讗讬诇讜 讛讜讗 诪讬诐 讜谞驻住诇 讜注讬讬谉 砖诐:





专砖"砖

讙诪专讗 讻讬 讛讜讛 拽讗 讘注讬 诪讬讘专讱 讻讜'. 谞专讗讛 讚爪"诇 诪讬讻专讱 讘讻"祝. 讻诪讜 诇拽诪谉 (拽讛 讘) 讻专讱 专讬驻转讗. 讜讻谉 讘讚"讟. 讜注讬' 讙讬' 注"讬:



砖诐 讛讻讗 讻转讬讘 诪讬注讜讟讗 讜讻住讛讜. 讛转讜讬"讟 谞讚讞拽 诇讜诪专 诇驻讬' 讛专诪讘"诐 讚讛讻讜讜谞讛 讘讻讗谉 诪讚诇讗 讻转讬讘 讘诇砖讜谉 诪拽讜专 讛住诪"讱 讘讞讜诇"诐. 讜诇"讚 讚讻讬讜谉 讚讜讻住讛讜 讛讜讗 诪讘谞讬谉 驻注诇 讛讚讙讜"砖. 讛诪拽讜专 诪诪谞讜 讻住讛:



专砖"讬 讚"讛 讗专讘注讬诐 讝讛讜讘讬诐. 砖注谞讛 讗讞专讬讛诐 讗诪谉. 讘砖"讱 讞讜"诪 住讬' 砖驻"讘 住拽"讚 诪砖诪注 讚讙专讬住 砖注讜谞讛 讜注"砖 讙"讻 讘讬讗讜专 讻讜讜谞转讜:



专砖"讬 讚"讛 讛讗 讗讬讚讞讬 诇讬讛 诪讻住讜讬. 讚讛讗 讻住讛讜 讜谞转讙诇讛 驻讟讜专 诪诇讻住讜转. 讜讻谉 讛注转讬拽讜 讛转讜住' 讬"讟. 诇讻讗讜专讛 讻讱 讛诇"诇 讚讛讗 讻讬 诇讗 讞讝专 讜谞转讙诇讛 驻讟讜专 讜讻谉 驻讬' 讘注爪诪讜 讘住讜讻讛 讜注"讝:





讛讙讛讜转 讬注讘"抓

讙诪壮 讻讬 讛讜讛 拽讗 讘注讬 诪讻专讱 讻爪"诇 讜谞"讘 讻诪讜 讻专讬讱 专讬驻转讗:


砖诐 讘讬谉 讙讚讜诇讬 专讜诪讬 讻爪"诇:


专砖"讬 讚"讛 讗专讘注讬诐 讜讻讜壮 砖注谞讛 讗讞专讬讛诐 谞"讘 注砖讬状注:


讚"讛 讛讗 讗讬讚讞讬 讜讻讜壮 讚讛讗 讻讬住讛讜 讜谞转讙诇讛. 谞"讘 谞"诇 砖讞住专 讻讗谉 诪诇转 讜诇讗 谞转讙诇讛 讜讻爪状诇 讚讛讗 讻住讛讜 讜诇讗 谞转讙诇讛 驻讟讜专. 专"诇 讚讛讗 讗诐 讻住讛讜 讛专讜讞 驻讟讜专 讘砖诇讗 谞转讙诇讛 砖"诪 讚讗讚讞讬 诪讻住讜讬:


转讜住' 讚"讛 专讜讗讬谉 讗讜转讜 讜讻讜壮 砖讗驻讬壮 讛讬壮 讚诐 讛驻专. 谞"讘 谞"诇 砖讞住专讛 讻讗谉 诪诇转 诪讬诐 讜讻爪"诇 砖讗驻讬' 讛讬壮 讚诐 讛驻专 诪讬诐 讛讬讜 讻讜壮:


讘讗状讚 讗讬 专讜讘讗 诪讬讗 谞讬谞讛讜 住诇拽讗. 谞"讘 讞住专 讻讗谉 讜爪"诇 诇讛讜 讟讘讬诇讛:


注"讘 讙诪壮 讻诇 诪砖拽讛 讛诪转 讟讛讜专 讞讜抓 讜讻讜' 讜诪砖拽讛 讛诪转 讟讛讜专 讻爪"诇:


转讜住壮 讚状讛 讻诇 诪砖拽讛 讛诪转 讟讛讜专 讜讻讜壮 讜讛诇讗 诪砖拽讬谉 诪讟诪讗讬谉 讘讻诇 砖讛讜讗 讻爪"诇:





讘谉 讬讛讜讬讚注

讗执讬讘旨指注职讬指讗 诇职讛讜旨: 砖讉职讻址专 诪执爪职讜指讛, 讗讜止 砖讉职讻址专 讘旨职专指讻指讛. 爪专讬讱 诇讛讘讬谉 讗诐 砖讻专 诪爪讜讛 讗讜 砖讻专 讘专讻讛 诪讛 讟注诐 讬砖 讘注砖专讛 讝讛讜讘讬诐?
讜谞专讗讛 诇讬 讘住"讚 讻讬 讛讘专讻讛 讛讬讗 '讘指旨专讜旨讱职 讗址转指旨讛 讛殖' 讗直诇止拽值讬谞讜旨 诪侄诇侄讱职 讛指注讜诇指诐' 砖讛诐 讻"讛 讗讜转讬讜转 讜住讬诪谉 诇讚讘专 讜址讞植住执讬讚侄讬讱指 讬职讘指专植讻讜旨讻指讛 (转讛诇讬诐 拽诪讛, 讬) 讞诇拽 讛转讬讘讛 诇砖转讬诐 讜拽专讬 讘讛 '讬讘专讻讜 讻"讛' 讜讬讚讜注 讻诇 讚讘专 砖讘拽讚讜砖讛 讻诇讜诇 诪注砖专 讜讗诐 讻谉 讗诇讜 讛讻"讛 讗讜转讬讜转 讻诇讜诇讜转 诪注砖专 讛专讬 讛诐 专"谉 讗讜转讬讜转 讻诪谞讬谉 讬讞讜讚 谞专 [250] 砖讛讜讗 '讛讜讬志讛 讗讛讬志讛 讛讜讬志讛 讗诇讛讬志诐 讛讜讬志讛 讗讚谞志讬' [250] 讚注诇 讬讚讬 讛讘专讻讛 讬讛讬讛 诇讜 砖驻注 诪谉 讬讞讜讚 '谞专' 讛谞讝讻专.
讜讬讚讜注 讻讬 讚讬谞专 讝讛讘 讛讜讗 讻"讛 讚讬谞专讬 讻住祝 诇讻谉 砖讻专 讘专讻讛 注砖专讛 讝讛讜讘讬诐 砖讛诐 专"谉 讚讬谞专讬诐 砖诇 讻住祝 讻谞讙讚 专"谉 讗讜转讬讜转 砖诇 讛讘专讻讛 讜讗诐 谞讗诪专 砖讻专 诪爪讜讛 讛讞砖讘讜谉 讛讜讗 讻讱 讻讬 讛诪爪讜讛 讬砖 讘讛 讞诪砖讛 讘讞讬谞讜转 砖讛诐 诪注砖讛 讜讚讬讘讜专 讜讻讜谞讛 讜诪讞砖讘讛 讜专注讜转讗 讚诇讘讗 讻谞讙讚 讚' 讗讜转讬讜转 讛砖诐 讘专讜讱 讛讜讗 讜拽讜抓 砖诇 讬讜"讚 讚诇讻讱 谞拽专讗转 诪爪讜讛 砖讛讬讗 讚' 讗讜转讬讜转 讛砖诐 讘专讜讱 讛讜讗 讻讬 诪"抓 讘讗"转 讘"砖 讬志讛 讜讬讚讜注 讘讻诇 讞诇拽 诪讞诪砖讛 讘讞讬谞讜转 讛谞讝讻专 讬讛讬讛 讘讜 转讬拽讜谉 讜诪讬转讜拽 讞诪砖讛 讙讘讜专讜转 讘讞诪砖讛 讞住讚讬诐 砖讛诐 讻"讛 讜讻"讛 砖诪住驻专 讻讜诇诐 讞诪砖讬诐 讜讞诪砖讛 驻注诪讬诐 讞诪砖讬诐 讛讜讗 专"谉 诇讻谉 谞讜转谉 注砖专讛 讝讛讜讘讬诐 砖讛诐 专"谉 讚讬谞专讬诐 砖诇 讻住祝.



诇职诪址讗讬 谞址驻职拽指讗 诪执讬谞指讛旨? 诇职讘执专职讻旨址转 讛址诪旨指讝讜止谉. 讛拽砖讛 讛专讘 注讬讜谉 讬注拽讘 讝"诇 讗诪讗讬 诇讗 拽讗诪专 谞驻拽讗 诪讬谞讛 诇注谞讬谉 讻住讜讬 讛讚诐 注爪诪讜 讚讗诐 砖讞讟 砖谞讬 讞讬讜转 讗讜 讞讬讛 讜注讜祝 讻诇 讗讞讚 讘驻谞讬 注爪诪讜 讚拽讬讬诪讗 诇谉 讚住讙讬 讘讘专讻讛 讗讞转 讜诪讻诇 诪拽讜诐 讻诇 讞讚讗 诪爪讜讛 讘驻谞讬 注爪诪讜 讛讬讗 讻诪砖诪注讜转 讛专讗"砖 讝"诇 讘驻住拽讬讜, 讜讗诐 讻谉 讗讬 讗诪专讬谞谉 砖讻专 讘专讻讛 谞讜转谉 专拽 讬讜"讚 讝讛讜讘讬诐 讜讗讬 讗诪专讬谞谉 砖讻专 诪爪讜讛 讻诇 讞讚讗 诪爪讜讛 讘驻谞讬 注爪诪讜 讛讬讗 讜爪专讬讱 诇砖诇诐 注砖专讬诐 讝讛讜讘讬诐 讗讜 讬讜转专 诇驻讬 诪讛 砖讛诐? 注讬讬谉 砖诐.
讜谞专讗讛 诇讬 讘住"讚 讘讻讛讗讬 讙讜谞讗 讗讬 讗诪专讬谞谉 砖讻专 诪爪讜讛 谞诪讬 讗讬谞讜 谞讜转谉 注砖专讬诐 讝讛讜讘讬诐 讗诇讗 专拽 注砖专讛 讻讬 诪讗讞专 砖讛讜讗 讘讬专讱 讛讘专讻讛 讚住讙讬 诇砖转讬讛诐 讛谞讛 讗讞专 砖讘讬专讱 讜讻讬住讛 讛讗讞转 讗谞讞谞讜 讗讜诪专讬诐 诇讜 砖讬讻住讛 讚诐 讛砖谞讬 讙诐 讻谉 讜诇讗 讬讻住谞讜 讛砖讜讞讟 讻讚讬 砖诇讗 诇讙专讜诐 讘专讻讛 砖讗讬谞讛 爪专讬讻讛 砖讗诐 讬讻住谞讜 讛砖讜讞讟 爪专讬讱 诇讘专讱 诪讞讚砖 讻讬 讗讬讱 讬拽讬讬诐 诪爪讜讜转 注砖讛 讘诇讗 讘专讻讛 讜诇讗 诪讛谞讬 诇讬讛 讘专讻讛 砖诇 讝讛 讻讬讜谉 砖诇讗 讻讬讜谉 注诇讬讜 讜讙诐 讛讜讗 诇讗 谞转讻讜讜谉 诇爪讗转 讘讘专讻转讜 讜诇讻谉 讻讬讜谉 砖讗谞讞谞讜 讗讜诪专讬诐 诇讜 讻住讛 讛砖谞讬 转讜 诇讗 诪讞讬讬讘 拽谞住 注诇 诪讛 砖讻住讛 讛砖谞讬 讜讗诐 讻谉 讗讬谉 谞驻拽讜转讗 讘讝讛.



诇职讗址讞址专 砖讈侄讗指讻职诇讜旨 讜职砖讈指转讜旨, 讗指诪址专 诇讜止: 讻旨讜止住 砖讈侄诇 讘旨职专指讻指讛 讗址转旨指讛 砖讈讜止转侄讛, 讗讜止 讗址专职讘旨指注执讬诐 讝职讛讜旨讘执讬诐 讗址转旨指讛 谞讜止讟值诇. 谞专讗讛 讛注讬拽专 讻诪讜 砖讗诪专讜 讛诪驻专砖讬诐 讝"诇 讚诇讗 专爪讛 专讘讬 诇讛讝诪讬谞讜 注诇 讘专讻转 讛诪讝讜谉 诇讘专讱 讗讜转讛 注诇 讛讻讜住 讚讝讛 讗讬 讗驻砖专 讻讬讜谉 讚诪拽讜讚诐 讛讬讛 诪谞讛讙诐 砖讛转讜驻住 讻讜住 讘专讻讛 讘讬讚讜 讛讜讗 诇讘讚讜 讬讘专讱 讘专讻转 讛诪讝讜谉 讜讛诪住讜讘讬谉 讬砖诪注讜 诪诪谞讜 讜讬爪讗讜 讬讚讬 讞讜讘转诐 讜讗讬讱 讬转讻谉 砖讬注砖讛 讻谉 注诇 讬讚讬 讗讜转讜 爪讚讜拽讬? 讗诇讗 讛讻讜谞讛 讛讜讗 砖讛讝诪讬谞讜 诇砖转讜转 讛讻讜住 讻讬 专讘讬 讬讘专讱 注诇讬讜 讘专讻转 讛诪讝讜谉 讜讝讛 讬砖转讛 讗讜转讜 诇讻谉 讗诪专 诇讜 '讻旨讜止住 砖讈侄诇 讘旨职专指讻指讛 讗址转旨指讛 砖讈讜止转侄讛' 讜诇讗 讗诪专 诇讜 '讗址转旨指讛 诪职讘指专值讱职' 讜讛讜讗讬诇 讜讝讻讛 讻讜住 讝讛 诇讘专讱 注诇讬讜 讘专讻转 讛诪讝讜谉 诇讻讱 讬砖 诪爪讜讛 讘砖转讬讬转讜 讜诇讻谉 讗诪专 诇讜 '讗讜止 讗址专职讘旨指注执讬诐 讝职讛讜旨讘执讬诐 讗址转旨指讛 谞讜止讟值诇' 讻谞讙讚 讚' 讘专讻讜转 砖谞讗诪专讜 注诇 讻讜住 讝讛. 讜诪讛 砖注砖讛 诇讝讛 注专讱 '讗址专职讘旨指注执讬诐 讝职讛讜旨讘执讬诐' 诪驻谞讬 讻讬 讻诇 讘专讻讛 讛讞讜讟祝 讗讜转讛 诪砖诇诐 注砖专讛 讝讛讜讘讬诐 诇讻讱 讗诪专 讗专讘注讬诐 讝讛讜讘讬诐 诇讻诇 讗讞转 注砖专讛.
讜诇讻谉 '讬指爪指讗转指 讘旨址转志拽讜止诇 讜职讗指诪职专指讛' 讗诇 转讞砖讜讘 讚专讘讬 讜讬转专 讛专讘讛 讘注专讱 讝讛 砖诇 讗专讘注讬诐 讝讛讜讘讬诐 讗诇讗 讻讱 讛讜讗 讛讗诪转 砖砖讻专 讘专讻讛 讗讞转 讛讜讗 注砖专讛 讝讛讜讘讬诐 讜诇讻讱 讻讜住 讝讛 砖谞讗诪专讜 注诇讬讜 讚' 讘专讻讜转 砖讜讛 砖转讬讛 砖诇讜 讗专讘注讬诐 讝讛讜讘讬诐. 讜讗驻砖专 讚诇讗 讬爪讗讛 讘转 拽讜诇 诪谉 讛砖诪讬诐 讜讗诪专讛 讻谉 讗诇讗 诇砖讜谉 诪诇讬爪讛 讛讜讗 讝讛 讚拽讗诪专 转诇诪讜讚讗 讻讬讜谉 讚专讘讬 讗诪专 诇转转 讗专讘注讬诐 讝讛讜讘讬诐 转诪讜专转 讻讜住 讘专讻讛 讬爪讗 讛拽讜诇 讘讘转讬 诪讚专砖讜转 讘讬谉 讛讞讻诪讬诐 讜讘讬谉 讻诇 讗讬砖 讬砖专讗诇 诇讜诪专 讻讜住 砖诇 讘专讻讛 砖讜讛 讗专讘注讬诐 讝讛讜讘讬诐 讚讛讜讬讗 诪诇转讗 讚讗 砖讙讜专讛 讘驻讬 讛讻诇.
讜讗驻砖专 诇驻专砖 讘住"讚 讟注诐 诇讗专讘注讬诐 讝讛讜讘讬诐 讘讻讜住 砖诇 讘专讻转 讛诪讝讜谉 砖爪专讬讱 诇讻讜讬谉 讘讛 讘砖讘转 讘讘专讻讛 专讗砖谞讛 讘讞转讬诪转讛 讘砖诐 注"讘 [讬讜"讚 讛"讬 讜讬"讜 讛"讬=72] 讜讘讘专讻讛 砖谞讬讛 讘讞转讬诪转讛 讘砖诐 住"讙 [讬讜"讚 讛"讬 讜讗"讜 讛"讬=63] 讜讘讘专讻讛 砖诇讬砖讬转 讘砖诐 诪"讛 [讬讜"讚 讛"讗 讜讗"讜 讛"讗 =45] 讜讘讘专讻讛 专讘讬注讬转 讘转讞诇转讛 讘砖诐 讘"谉 [讬讜"讚 讛"讛 讜"讜 讛"讛=52] 讜住讱 讛讻诇 讛诐 讟"诇 [39] 讗讜转讬讜转. 讜讬讚讜注 诪讛 砖讗诪专 专讘讜转讬谞讜 讝"诇 讘驻住讜拽 讗址专职讘指旨注执讬诐 讬址讻侄旨谞旨讜旨 (讚讘专讬诐 讻讛, 讙) 讚诇讜拽讛 讟"诇 讚讜拽讗 砖讛讜讗 住诪讜讱 诇讗专讘注讬诐 谞诪爪讗 讻诇 住诪讜讱 谞拽专讗 讘砖诐 诪住驻专 砖讗讞专讬讜 诇讻讱 砖讻专 讚' 讘专讻讜转 砖诇 讘专讻转 讛诪讝讜谉 讛讜讗 讗专讘注讬诐 讝讛讜讘讬诐 讜讙诐 讘讬诪讬 讛讞讜诇 谞讝讜谞讬谉 讘住注讜讚转诐 诪拽讚讜砖转 住注讜讚讜转 砖讘转.
讜讛讗 讚转诇讛 讛注专讱 讘讻讜住 讜诇讗 讘讘专讻讜转, 谞专讗讛 诇讬 讘住"讚 讻讬 讻讜住 讘专讻转 讛诪讝讜谉 谞讗诪专讜 讘讜 注砖专讛 讚讘专讬诐 讻谞讝讻专 讘讙诪专讗 (讘专讻讜转 谞讗.) 讜诇讻谉 讻讬讜谉 讚诪讘专讻讬诐 注诇讬讜 讚' 讘专讻讜转 讛专讬 讚' 驻注诪讬诐 注砖专讛 诇讻讱 注专讻讜 讗专讘注讬诐 讝讛讜讘讬诐.
讜谞专讗讛 诇讬 讘住"讚 讻讬讜谉 讚讻讜住 讘专讻讛 砖讜讛 讗专讘注讬诐 讝讛讜讘讬诐 砖讛诐 讗诇祝 讚谞专讬 讻住祝 [25脳40=1000] 诇讻谉 砖讜转讛讜 讘注诇 讛讘讬转 讜诪砖讬讬专 讘讜 诇讗砖转讜 讻讬 讗讬砖 讜讗砖转讜 讬砖 讘讛诐 转"拽 [500] 讗讘专讬诐 讜讻诪讜 砖讬砖 讘谞驻砖诐 讻谉 讬砖 讘谞砖诪转诐 讛专讬 讛转"拽 讛讜讗 诪住驻专 讗诇祝.
讜讘讝讛 讬讜讘谉 讘专讻转 诪砖讛 专讘讬谞讜 注"讛 砖讘讬专讱 讗转 讬砖专讗诇 讬止住值祝 讛殖' 注植诇值讬讻侄诐 讻指旨讻侄诐 讗侄诇侄祝 驻职旨注指诪执讬诐 (讚讘专讬诐 讗, 讬讗) 讜转讬讘转 '讻指旨讻侄诐' 谞专讗讛 诇砖讜谉 讬转专, 讗讱 讘讝讛 谞讬讞讗 砖讛讜讗 诪讚讘专 注诐 讻诇 讝讜讙 诪讬砖专讗诇 谞讗诪专 '讻指旨讻侄诐' 专爪讜谞讜 诇讜诪专 讘诪住驻专 讛专诪讜讝 讻讻诐 讗转诐 讗讬砖 讜讗砖转讜 砖讛诐 讗诇祝 讗讘专讬诐 谞诪爪讗 驻砖讬讟讗 讚砖讻专 讘专讻讛 注砖专讛 讝讛讜讘讬诐.
讜讘讝讛 讬讜讘谉 讛讟注诐 砖谞转谉 讗诇讬注讝专 诇专讘拽讛 砖谞讬 爪诪讬讚讬谉 讻诇 讗讞讚 注砖专讛 讝讛讘 诪砖拽诇讜 (讘专讗砖讬转 讻讚, 讻讘) 讻讬 讛讬讗 谞转谞讛 诇讜 诪讬诐 讜讘讬专讱 注诇讬讛诐 讘讜讚讗讬 转讞诇讛 讜住讜祝 讻讬 讛讗讘讜转 拽讬讬诪讜 讻诇 讛转讜专讛 讜讗驻讬诇讜 注专讜讘讬 转讘砖讬诇讬谉 (讬讜诪讗 讻讞:) 讜讻诇 砖讻谉 讘专讻讜转 讚讛谞讛谞讛 讜诇讗 讘讬专讱 讛专讬 讝讛 讙讝诇谉 (讘专讻讜转 诇讛.) 诇讻讱 诪谉 讛砖诪讬诐 住讬讘讘讜 诇讜 砖讬转谉 诇讛 砖谞讬 爪诪讬讚讬谉 砖讛诐 注砖专讬诐 讝讛讘 诪砖拽诇诐.



讜职拽讜止专执讬谉 讗讜止转指讛旨 诪执砖讈职驻旨址讞址转 讘旨址专 诇讜旨讬指讗谞讜旨住. 谞专讗讛 诇讬 讘住"讚 谞讝讚诪谉 诇讛 砖诐 讝讛 诪谉 讛砖诪讬诐 讻讬 讝讛 讛爪讚讜拽讬 砖讗诪专 诇专讘讬, 诪职讘址砖旨讉值专 讟讜止讘讜止转 讗植谞执讬 诇职讱指 讜讻讜' 诪砖诪注 砖诇讘讜 驻讬专砖 诪谉 讛爪讚讜拽讬谉.
讜诪讛 砖讛讬讛 讗讜转讜 讝诪谉 爪讚讜拽讬 讗谞讜住 讛讜讗 讻讬 讬专讗 诇驻专讜砖 诪讛诐 讘讙诇讜讬 讜谞诪爪讗 讝讛 诇讜讜讬 砖诇讜 注诐 讛爪讚讜拽讬谉 讛讜讗 诪讞诪转 讗讜谞住 诇讻谉 拽讜专讬谉 诇诪砖驻讞转讜 诇讜旨讬指讗谞讜旨住 讞诇拽 讛砖诐 讛讝讛 诇砖谞讬诐 讜拽专讬 讘讬讛 '诇讜讬 讗谞讜住'.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讚讗"诇 讛讛讜讗 爪讚讜拽讬 诇专讘讬 诪讬 砖讬爪专 讻讜'. 注讬' 讘专讘讬谞讜 讬讜谞讛 驻"拽 讚讘专讻讜转 讚祝 讝 注"讘 讛讘讬讗 讛谞讜住讞讗 诪讬 砖讘专讗 讗讜专 诇讗 讘专讗 讞砖讱 讜诪讬 砖讘专讗 讞砖讱 诇讗 讘专讗 讗讜专 讗"诇 砖驻讬诇 诇住讬驻讬讛 讚拽专讗 讛' 爪讘讗讜转 砖诪讜 讜讘讗诪转 讘拽专讗 讚讛转诐 诇讗 讻转讜讘 讘住讬驻讗 讚拽专讗 讛' 爪讘讗讜转 砖诪讜 讜讗讜诇讬 讚讟"住 讛讜讗 讜爪"诇 诇住讬驻讬讛 讚拽专讗 讻讬 讗谞讬 讛' 注讜砖讛 讻诇 讗诇讛:





讞讬讚讜砖讬 讞转"住

砖诇讗 讬讛讗 诪爪讜转 讘讝讬讜转 注诇讬讜. 讝"诇 讛专诪讘"诐 讘讞转讬诪转 讞"讘 住讜祝 讛' 砖讞讬讟讛 讜讻砖诪讻住讛 诇讗 讬讻住讛 讘专讙诇讜 讜讻讜' 砖讗讬谉 讛讻讘讜讚 诇注爪诪谉 砖诇 诪爪讜转 讗诇讗 诇诪讬 砖爪讬讜讛 讘讛谉 讘专讜讱 讛讜讗 讜讛讬爪诇谞讜 诪诇诪砖砖 讘讞砖讱 讜注专讱 讗讜转谞讜 谞专 诇讬讬砖专 讛诪注拽砖讬诐 讜讗讜专 诇讛讜专讜转 谞转讬讘转 讛讬讜砖专 讜讻谉 讛讜讗 讗讜诪专 谞专 诇专讙诇讬 讚讘专讬讱 讜讗讜专 诇谞转讬讘转讬 注讻"诇. 讘诪转拽 诇砖讜谞讜 谞转注讜专专转讬 讟注诐 讚拽诪"诇 拽专讗 讛讻讗 砖诇讗 讬讛讬' 诪爪讜转 讘讝讬讜转 注讚 砖讗诪专讜 讘驻' 讘诪讛 诪讚诇讬拽讬谉 讗讘讜讛谉 讚讻讜诇讛谉 讚诐 讚诪讬谞讬' 讬诇驻讬谞谉 诇讻诇 讛诪爪讜转 讜诪"砖 讚专诪讝讜 拽专讗 讛讻讗 讬"诇 注驻"讬 诪"砖 专诪讘"谉 讘转讜专讛 讟注诐 诇讻讬住讜讬 讛讚诐 诪驻谞讬 砖讛讬讜 讛诪爪专讬讬诐 讜讛讻砖讚讬讬诐 专讙讬诇讬诐 诇砖驻讜讱 讚诐 注"驻 讛砖讚讛 讜诇讗住讜祝 讜诇讗讻讜诇 砖诐 讜讗讜诪专讬诐 砖讛专讜讞讜转 讜讛砖讚讬诐 诪转拽讘爪讬诐 注诇 专讜讞 讞诪讬诪讜转 讚诐 讘注诇 讛讞讬 讜诪讙讬讚 诇讛诐 注转讬讚讜转 注"讻 爪讬讜讛 讛拽讘"讛 讘讞讬' 讜注讜祝 砖专讜讘 驻注诪讬诐 谞砖驻讱 讚诪诐 讘砖讚讛 诇讻住讜转诐 讘注驻专. 讜讘讞讬' 转讜专讛 讗诪专转讬 专诪讝 讘诪讛 砖爪专讬讱 讘' 驻注诪讬诐 注驻专 诇诪讟讛 讜诇诪注诇讛 讻讬 讘' 驻注诪讬诐 注驻专 注诐 驻"讗 讚诐 讙诪讟专讬' 砖"讚 诪"转 诇专诪讝 注诇 专讜讞讜转 讛诪转讬诐 讜讛砖讚讬诐. 讜讗"讻 诇讻讗讜专讛 讬讛讬' 诪砖诪注 讗讚专讘讛 讬讻住讛 讘专讙诇 诇谞讛讜讙 讘讝讬讜谉 讘诪讛 砖谞讛讙讜 讛诐 讻讘讜讚 讜讗诐 谞讻住讛 讘讬讚 谞专讗讛 讻谞讜转谉 讻讘讜讚 诇讛讚诐 诇讻谉 讻' 专诪讘"诐 砖诇讗 诇讛诪爪讜讛 讗谞讜 谞讜转谞讬诐 讻讘讜讚 讗诇讗 诇诪讬 砖爪讬讜讛 讗讜转谞讜 讝讛 诇讛讗讬专 诪转讜讱 讞砖讻转 住讻诇讜转诐 砖诇 讗讜"讛 讛讛诪讛:


讜讞讬讬讘讜 专"讙 注砖专讛 讝讛讜讘讬诐. 诇讻讗讜专讛 谞专讗讛 诇讗 砖讻专 砖讬讜讜讬 讛诪爪讜讛 讗讜 讛讘专讻讛 讞诇讬诇讛 诪讬 讬讻讜诇 诇砖注专 讗讜专讞 讞讬讬诐 驻谉 转驻诇住 讜讻诇 讞驻爪讬诐 诇讗 讬砖讜讜 讘讛 讜转讜 诪讛 爪专讬讱 诇砖诇诐 诇讜 讛驻住讚讜 讛诇讗 讞砖讘 诇注砖讜转 诪诇讜讛 讜谞讗谞住 讜诇讗 注砖讗讜 诪注诇讛 注诇讬讜 讛讻转讜讘 讻讗诇讜 注砖讗讜 谞诪爪讗 讝讛 砖讞讟祝 诪诪谞讜 诪爪讜转讜 诇讗讜 诪讬讚讬 讞住专讬' 讗讱 讛驻专砖 讬砖 讘讬谉 讛注讜砖讛 诪爪讜讛 讜诪拽讘诇 砖讻专 讗讜 谞讗谞住 讜诇讗 注砖讗讜 讜诪拽讘诇 砖讻专 讻讬 讝讛 讛注讜砖讛 注讜讘讚 讛' 讘砖诪讞讛 讜讘讟讜讘 诇讘讘 讜谞砖讻专 注诇 讝讛 讜讝讛 砖谞讗谞住 诪爪讟注专 注诇 砖诇讗 讝讻讛 诇注讘讜讚 讛' 讜诪拽讘诇 砖讻专 砖诪讬诐 注诇 爪注专讜 谞诪爪讗 讗注驻"讬 砖诇注谞讬谉 砖讻专 砖诪讬诐 讗讬谉 讛驻专砖 诪"诪 讚爪注专讗 讘讙讜驻讗 讗讬讻讗 讛驻专砖 讜讛注谞讬砖讜 专"讙 注砖专讛 讝讛讜讘讬诐 诇驻讬 砖讬注讜专 爪注专讗 讚讙讜驻讗:


讜讘讬砖"砖 驻' 讛讞讜讘诇 住讜"住 讻' 砖砖讬注讜专 讬讜讚 讝讛讜讘讬诐 讛讬' 诪拽讜讘诇 注驻"讬 住讜讚 讛讙谞讜讝 注"砖 讜拽爪转 注"讚 讚专讜砖 讬砖 诇讛住讘讬专 讛拽谞住 讛讬讜转专 讞诪讜专 讛讜讗 砖讜专 讜砖讛 讜讟讘讞讜 讜诪讻专讜 诪砖诇诐 讛' 讘拽专 转讞转 讛砖讜专 讛"谞 讬砖 诇讜 诇砖诇诐 驻注诪讬讬诐 讛' 驻注诪讬诐 砖讬讜讜讬 讛诪爪讜讛 讛讬讬谞讜 注砖专讛 驻注诪讬诐 讻讚讗诪专讬谞谉 讘注诇诪讗 拽"讜 诇砖讻讬谞讛 讬"讚 讬讜诐. 讜讘讗诇注讝专 讻转讬讘 砖谞讬 爪诪讬讚讬诐 注诇 讬讚讬' 注砖专讛 讝讛讘 诪砖拽诇讛 驻讬专砖"讬 谞讙讚 讘' 诇讜讞讜转 砖讘讛诐 讬讜讚 讚讘专讜转 谞诪爪讗 砖讬注讜专 讻诇 讚讬讘专 讘讝讛讘 讗' 讜讝讛 讛讙讜谞讘 讬砖诇诐 注砖专讛 讝讛讘 注驻"讬 讛谞"诇:


讜讛谞讛 专砖"讬 讘驻' 诪砖驻讟讬诐 诪讬讬转讬 诪讻讬诇转讗 驻诇讜讙转讗 讚转谞讗讬 专"诪 讜专讞讘"讙 诇讞讚 诪"讚 注讬拽专 转砖诇讜诪讬 讛' 讜专拽 讘爪讗谉 讛讬拽诇 讛拽讘"讛 诪砖讜诐 砖谞转讘讝讛 讛讙谞讘 诇讬砖讗讜 注诇 讻转驻讜 讜讗"砖 讛谞"诇 讜讛讻讗 住"诇 诇专砖讘"讙 砖拽谞住讜 注砖专讛 讝讛讘 讗讱 诇诪"讚 讚讛注讬拽专 讚' 转讞转 讛爪讗谉 讜砖讜专 砖讘讬讟诇讜 诪诪诇讗讻讛 爪专讬讱 诇砖诇诐 讗' 讬讜转专 诪砖讜诐 讘讬讟讜诇 诪诇讗讻讛 讗"讻 讛讜讬 住讙讬 讛讻讗 讘砖诪谞讛 讝讛讘 讜拽' 注诇 讛讘转 拽讜诇 砖讗诪专 讘专讛诪"讝 砖讜讛 讗专讘注讬诐 讝讛讘 讜讛诇讗 讗讬谞讜 砖讜讛 讗诇讗 诇"讘 讝讛讜讘讬诐. 讜讙诐 讛砖"讱 住讬' 砖驻"讘 讘讞"诪 讛拽砖讛 讗讛转讜住' 砖转讬专爪讜 讚讗转讬' 讻诪"讚 诇讗 诪讘专讻讬谉 讗讻住讗 讚讘专讻转讗 讜拽' 诇讗讬讚讱 诪"讚 诪讛讘"拽 讛"诇 诇诪讬诪专 讞诪砖讬诐 讝讛讘. 专"诇 拽' 诪转讜专爪转 讘讞讘专转讛 讚讘转 拽讜诇 讬讜爪讗讛 讜讗诪专讛 讘讛诪"讝 砖讜讛 诪' 讝讛讘 讜诇讗 讬讚注讬谞谉 讗讬 讘专讻转 讘驻讛"讙 讘讻诇诇 讚诪讘专讻讬谉 讗讻住讗 讚讘专讻转讗 讜讛"诇 讛' 讘专讻讜转 讗诇讗 住"诇 讻诪"讚 转砖诇讜诪讬 讚' 注讬拽专 讜讻诇 讘专讻讛 讗讬谞谞讛 砖讜讛 讗诇讗 讞' 讝讛讜讘讬诐 讜讛' 驻注诪讬诐 讛讜讗 讗专讘注讬诐 讗讜 诇讗 诪讘专讻讬谉 讗讻住讗 讚讘专讻转讗 讜讛讜讛 专拽 讚' 讘专讻讜转 讗诇讗 讛诇讻讛 讻诪"讚 转砖诇讜诪讬 讛' 注讬拽专 讜诪讙讬注 注讘讜专 讻诇 讘专讻讛 注砖专讛 讝讛讘 讚讛"诇 诪' 讜诪讬讜砖讘 讛讻诇 讘注讝讛"讬:


注砖专讛 讝讛讘 讛注诇讛 砖"讱 注驻"讬 讛驻讜住拽讬诐 讚讜拽讗 讻砖诇讗 注谞讛 讗诪谉 讻讙讜谉 砖讘讬专讱 讘诇讞砖 讜诪"讜 讘讛驻诇讗讛 注诇 讛转讜专讛 讻' 讘讞讟祝 讘讞讝拽讛 讛"诇 讘讜爪注 讜讘专讱 讜讗讬谉 注讜谞讬谉 讗讞专讬讜 讗诪谉 讚讗讬谉 讝讛 诪讘专讱 讗诇讗 诪谞讗抓 注"砖. 讗讘诇 讗诐 注谞讛 讗诪谉 讗驻讬' 诇诪"讚 住讜祝 谞讝讬专 诪诪讛专讬诐 诇诪讘专讱 转讞诇讛 讜讗讬谉 讛注讜谞讛 讗诪谉 讙讚讜诇 诪谉 讛诪讘专讱 诪"诪 砖讜讬诐 讛诐 讜讻砖诐 砖讘专讻讛 讗驻讬' 讘诇讗 诪爪讜讛 砖讜讛 注砖专讛 讝讛讘 讛"讛 讗诪谉 砖讜讛 讻讱 谞诪爪讗 讗讬谉 诇谞讜 诇讙讘讜转 诪讛讞讜讟祝 注砖专讛 讝讛讘 砖讛专讬 讻讘专 讛讞讝讬专 诇讜 诪讛 砖讞讟祝 诪诪谞讜 讘注谞讬讜转 讗诪谉. 讜爪"注 讗"讻 诪"讟 讗诪专 诇诪讗讬 谞驻拽讗 诪讬谞讬' 诇讘讛"诪 诇讬诪讗 谞驻拽讗 诪讬谞讬' 讻砖注谞讛 讗诪谉 讗讬 砖讻专 诪爪讜讛 讚讜拽讗 爪专讬讱 诇砖诇诐 讜讗讬 砖讻专 讘专讻讛 讛专讬 讛注讜谞讛 讻诪讘专讱 讜讻砖讛讞讝讬专 诇讜 诪讛 砖讞讟祝 诪诪谞讜 住讙讬 讘砖诇诪讗 诇讜诇讬 讛砖"讱 讛"讗 讻讬讜谉 讚转诇讬' 讘驻诇讜讙转讗 讗讬 注讜谞讛 讗诪谉 注讚讬祝 讗讜 诪讘专讱 注讚讬祝 讛讜讛 讘注讬 诇诪讬诪专 谞驻拽讗 诪讬谞讬' 讗诇讬讘讗 讚讻"注 讗讘诇 诇讛砖"讱 讚诇讻"注 注讜谞讛 讗诪谉 砖讜讛 诇讻诇 讛驻讞讜转 讻诪讜 讛诪讘专讱 讗"讻 拽' 讜爪"注:


讜讻' 砖"讱 诪讚讻' 专讗"砖 诇讞诇拽 讘讬谉 讞讜讟祝 诪谉 讛讗讘 注爪诪讜 讗讜 砖讞讟祝 诪诪讬 砖讻讬讘讚讜 讛讗讘 诇诪讜诇 讜讻' 砖"讱 诪讝讛 诪讜讻讞 砖讗讬谉 诇注砖讜转 砖诇讬讞 诇诪讜诇. 讜讛住讘讬专 拽爪讛"讞 住讬' 砖驻"讘 讚讗讬 住"讚 砖诇讬讞讜 讻诪讜转讜 讘诪讬诇讛 讗"讻 诪讬 砖讞讟祝 诪砖诇讬讞讜 讛驻住讬讚 讛讗讘 砖讗诇讜 诪诇 砖诇讬讞讜 讛讜讛 讻讗诇讜 讛讜讗 诪诇 讘注爪诪讜 讜讝讛 讛讗讞专 诪诇 砖诇讗 讘砖诇讬讞讜转讜 讜讛专讘讛 诪拽驻讬讚讬诐 注诇 讝讛 砖讬讛讬讜 讚讜拽讗 诪讜讛诇 砖诇讜 讗注"讻 讗讬谉 砖诇讬讞讜 讻诪讜转讜. 讜讗诪谞诐 讘讟注诐 讛讚讘专 诪"砖 诪讬诇讛 诪讻诇 讛转讜专讛 讜诪砖讞讬讟转 驻住讞 注"砖 砖诇讗 讛注诇讛 讚讘专 讘专讜专 讜讛谞诇注"讚 诇驻讬 讚讘专讬 转讜住' 专讬"讚 讚诪讬讬转讬 拽爪讛"讞 讘注爪诪讜 讜诪讘讜讗专讬诐 讛讚讘专讬诐 讬讜转专 讘讻驻讜转 转诪专讬诐 讙讘讬 注讜讘讚讗 讚专"讙 讚谞转谉 讗转专讜讙 讘诪转谞讛 注"诪 诇讛讞讝讬专 注"砖 讜讛注讬拽专 讚讗注驻"讬 讚砖诇讬讞讜 讻诪讜转讜 诪"诪 讗讬谉 讗讬讘专讬讜 讻讗讬讘专讬 讛诪砖诇讞 讜讛谞讛 讛拽讘"讛 专爪讛 砖讬讛讬' 转驻讬诇讬谉 诪讜谞讞讬诐 注诇 专讗砖 讜讝专讜注 讜讗"讗 诇讜诪专 砖讬讛讬' 专讗砖讜 讜讝专讜注讜 砖诇 讝讛 讘诪拽讜诐 专讗砖讜 讜讝专讜注讜 砖诇 讝讛. 讗讘诇 讛拽砖讬专讛 讬讻讜诇 诇讛讬讜转 注"讬 砖诇讬讞 讻讬讜谉 注讬拽专 讛讻讜讜谞讛 砖讬讛讬讜 讛转驻讬诇讬谉 诪讜谞讞讬诐 注诇 讛讝专讜注 砖讜讘 讗讬谉 拽驻讬讚讗 讗诐 讬讛讬讜 讛拽砖讬专讛 注"讬 砖诇讬讞讜 讛讜讛 讻诪讜转讜 诇注谞讬谉 讝讛. 讜讛谞讛 砖讞讬讟转 拽讚砖讬诐 讗谞讜 诪砖注专讬谉 转讻诇讬转 讛讻讜讜谞讛 砖讬讛讬讜 讛拽讚砖讬诐 砖讞讜讟讬诐 讜诪爪讜讛 注诇 讛讘注诇讬诐 诇砖讞讜讟 讗讘诇 讗讬谉 转讻诇讬转 讛讻讜讜谞讛 砖转讛讬讜 讛砖讞讬讟讛 注诇 讬讚讜 砖诇 讛讘注诇讬诐 讚讗"讻 诇讗 讛讬' 讗驻砖专 诇注砖讜转 砖诇讬讞 讚讗讬谉 讬讚讜 砖诇 讝讛 讻讬讚讜 砖诇 讘注诇讬诐 讗讱 讻讬讜谉 讚转讻诇讬转 讛讻讜讜谞讛 砖讬讛讬' 谞砖讞讟讬诐 讜砖讜讘 讛诪爪讜讛 注诇 讛讘注诇讬诐 讬讻讜诇讬诐 诇注砖讜转 砖诇讬讞 讻诪讜转讜 讜讗讛"谞 讘诪讬诇讛 讗讬 诇讗 讻转讬讘 讗诇讗 讜讬诪诇 讗讘专讛诐 讗转 讬爪讞拽 讘谞讜 讚诪讬谞讬' 讬诇驻讬谞谉 诪"注 注诇 讛讗讘 讛"讗 讻诪讜 讜砖讞讟 讗转 讛讘拽专 讚注讬拽专 讻讜讜谞讛 砖讬讛讬' 讛讘谞讬诐 谞讬诪讜诇讬诐 讜诪讛 砖讛诪爪讜讛 诪讜讟诇 讬讜转专 注诇 讛讗讘 诇讝讛 讬讻讜诇 诇注砖讜转 砖诇讬讞 讻诪讜转讜. 讗讱 讛专讬 讻转讜讘讬 拽专讗讬 讗讞专讬谞讬 注诇 讻诇 讬砖专讗诇 砖诪讞讜讬讬讘讬诐 诇诪讜诇 讛注专诇讬诐 讻诪讘讜讗专 讘拽讬讚讜砖讬谉 讻"讞 讜讛讞讬讜讘 注诇 讛砖诇讬讞 讻诪讜 注诇 讛诪砖诇讞. 谞诪爪讗 诪讛 砖驻专讟 注诇 讛讗讘 讛讜讗 诪"注 讗讞专转 砖诪爪讜讛 讘讬讚讜 砖诇 讗讘 讚讜拽讗 讻诪讜 讝专讜注 砖诇 讛谞讞转 转驻讬诇讬谉 讜诇讝讛 诇讗 讬讻讜诇 诇注砖讜转 砖诇讬讞 砖讬讛讬' 诪注砖讛 讬讚讜 讻诪注砖讛 讬讚讜. 讜讘讻诇讘讜 讻' 诇注谞讬谉 讻讬住讜讬 谞诪讬 讗讬谞讜 讬讻讜诇 诇注砖讜转 砖诇讬讞 讜讛讬讬谞讜 讻谞"诇 讻讬讜谉 讚讻转讬讘 讜讗诇 讘谞讬 讬砖专讗诇 诇讜诪专 砖诪讜讟诇 注诇 讻诇 讬砖专讗诇 讗"讻 诪讛 讚驻专讟 注诇 讛砖讜讞讟 砖讬讻住讛 讛讜讗 拽驻讬讚讗 讘驻"注 讻诪讜 讙讘讬 诪讬诇讛 讜讻谉 讬砖 诇讬讬砖讘 讚注转 讛砖讜讗诇 讘专讬讘"砖 砖驻住拽讜 专诪"讗 讘讬"讚 住讬' 砖"讛 讜讘砖"讱 住拽讬"讗 讻讬讜谉 讚诪爪讜讛 注诇 讛讘谉 诇驻讚讜转 讗"注 讗"讻 诪讛 砖讛讟讬诇 讛讞讜讘 注诇 讛讗讘 讛讜讗 拽驻讬讚讗 讜讻谞"诇:


诇诪讗讬 谞驻"诪 诇讘专讛诪"讝 爪诇"注 谞讛讬 诇诪住拽谞讗 诪爪讜讛 讘讬谉 砖讗讬谉 讘讛 讘专讻讛 讜讘讬谉 砖讬砖 讘讛 讘专讻讛 砖讻专讛 拽讘讜注 讜讻谉 讘专讻讛 讘诇讬 诪爪讜讛 讛讻诇 讞讚 诪"诪 讘专讛诪"讝 讙' 讘专讻讜转讬' 诪"注 讗' 讛讬讗 讜讛诪讘专讱 讗' 诪讛诐 讜驻讜住拽 诇讗 讬讬"讞 讘专讛诪"讝 讜讘专讱 讘专讻讛 诇讘讟诇讛 讜讗讬谞讜 谞讜讟诇 注诇讬讜 砖讻专 讜注讜讚 谞注谞砖 砖诇讗 讘专讱 讘专讛诪"讝 讜讗"讻 讗讬讱 讬砖讜讛 讻诇 讘专讻讛 注砖专讛 讝讛讘 讘讗砖专 讻诇 讗' 讘驻"注 讗讬谞讛 讻诇讜诐. 讜讗诐 谞讗诪专 诪"诪 诪拽讘诇 砖讻专讜 注诇 讘专讻讛 讜讗讬谞讜 讚讜诪讛 诇讘专讻转 讛诪爪讜讛 砖讛讬讗 专拽 讟驻诇讛 砖诪讘专讱 注诇 砖爪讜谞讜 诇注砖讜转 讛诪爪讜讛 讛讛讬讗 诪砖讗"讻 讙' 讘专讛诪"讝 讛诪讛 讻诇 讗' 砖讘讞 讘驻"注 讜讻诇 讗' 砖讜讜讬' 砖讻专讛 讗"讻 讬"诇 讘驻砖讬讟讜转 诪' 讝讛讘 注诇 讙' 讘专讻讜转 砖诇砖讬诐 讜注诇 讛诪"注 讘注爪诪讛 讬讜讚 讗讘诇 注诇 讛讟讜讘 讜讛诪讟讬讘 讚专讘谞谉 讜讻谉 讘专讻转 讛谞讛谞讬谉 注诇 讛讬讬谉 诇讗 拽讞砖讬讘 讻诇诇 注讬讬谉 砖"讱 讜诪讬讜砖讘 拽' 转讜住':


讜讛谞讛 诪"砖 诇诪讘砖专 讻讜住 砖诇 讘专讻讛 讗转讛 砖讜转讛 讗讜 诪' 讝讛讘 讗转讛 谞讜讟诇. 谞"诇 讚拽讚讜拽 讛诇砖讜谉 讻讜住 砖诇 讘专讻讛 讜诇讗 讗诪专 讗诐 专讜爪讛 诇注谞讜转 讗诪谉 讗讞专 讘专讛诪"讝 砖讬讘专讱 专讘讬 讜注讜讚 诪讗讬 砖讗诇讛 讛讬讗 讝讜 讻讬讜谉 砖住注讚 注"讻 讬讝诪谉 讜讬讘专讱 讚讛爪讚讜拽讬诐 诪讜讚讬诐 讘讘讛讛诪"讝 讚讗讜专讬讬转讗 讜谞"诇 讛讟讜讘 讜讛诪讟讬讘 讗讬谉 讞讬讜讘讜 讘专讜专 讻诇 讻讱 砖讛专讬 讗讬谉 讛驻讜注诇讬诐 诪讘专讻讬谉 讗讜转讜 讗讱 讘专讻转 讛讬讬谉 讻讬讜谉 讚拽讬讬"诇 讘讛诪"讝 讘讙' 讟注讜谞讛 讻讜住 讛诪驻拽驻拽 注诇 讝讛 讗讬谉 讘讛诪"讝 砖诇讜 注讜诇讛 诇讜 诇砖讻专 讻讬讜谉 砖诪驻拽驻拽 讘讛讻砖专 讛诪爪讜讛. 讜讛谞讛 专讘讬 砖讬注专 转砖诇讜诪讬 砖讻专 讛诪讘砖专 讘诪' 讝讛讜讘讬诐 讜讗诪专 砖讬住注讜讚 讗爪诇讜 讜讬转讞讬讬讘 讘讘讛诪"讝 讜专讘讬 讬讘专讱 讜讛讜讗 讬注谞讛 讗诪谉 讛专讬 诇讜 诪' 讝讛讘. 讗讱 讗诐 讛爪讚讜拽讬诐 诪讜讚讬诐 讘讻讜住 砖讘讛诪"讝 讟注讜谞讛 讻讜住 讗讝 讘专讻讜转讬讜 讻讛讜讙谉 讜诪拽讘诇 砖讻专讜 诪砖诇诐 注诇 讚' 讗诪谞讬诐 诪' 讝讛讜讘讬诐 讗讱 讗诐 讗讬谞讜 诪讜讚讛 讘讘专讻转 讛讻讜住 讛专讬 讗讬谉 讘讛诪"讝 讘砖诇讬诪讜转 爪专讬讱 专讘讬 诇讬转谉 诇讜 诪' 讝讛讜讘讬诐 诪诪砖 砖讻专 讘砖讬专讜转讜 讜讛讬讬谞讜 讚讚拽讚拽 讻讜住 砖诇 讘专讻讛 讗转讛 砖讜转讛 讗讜 诪' 讝讛讜讘讬诐 讗转讛 谞讜讟诇 讜拽"诇:


诪讬 砖讘专讗 专讜讞 诇讗 讬爪专 讛专讬诐. 讘诪注砖讬 讘专讗砖讬转 讚讻转讬讘 讘专讬讗讛 讜注砖讬' 讜讬爪讬专讛 诇讗 讛讜讛 拽' 诇讬' 诪讬讚讬 讚诇讗讜 诪讟注诐 砖讬谞讜讬 讛驻讜注诇讬诐 讻"讗 诪砖讬谞讜讬 讛驻注讜诇讜转 讚讘讬砖 诪讗讬谉 讗"谞 讘专讬讗讬诐 谞驻诇讗讬诐 讻讙讜谉 转谞讬谞讬诐 讛讙讚讜诇讬诐 讗讜 讗讚诐 讬讜爪讚拽 讘专讬讗讛 讜注诇 讛讞讜诪专 注砖讬' 讜注诇 爪讜专转 讛讞讜诪专 讬爪讬专讛. 讗讱 讛讻讗 讻转讬讘 讬讜爪专 讛专讬诐 讜讘讜专讗 专讜讞 讜讛专讜讞 讙诐 讛讜讗 诪讚' 讬住讜讚讜转 讙砖诪讬讜转 讻诪讜 讛讛专讬诐 讜诇讗 讛"诇 诇砖谞讜转 诇讜诪专 讘讜专讗 专讜讞 诇讜诇讬 诪讟注诐 砖讬谞讜讬 讛驻讜注诇讬诐 诇讗 诪讟注诐 砖讬谞讜讬 讛驻注讜诇讜转. 讜讬"诇 讛爪讚讜拽讬 诇讗 谞注诇诐 诪诪谞讜 住讬驻讗 讚拽专讗 讚讻转讬讘 讛' 爪讘讗讜转 砖诪讜 诇砖讜谉 讬讞讬讚. 讗讱 讬注谉 讛砖转讬 专砖讜讬讜转 砖讞砖讘 讛专砖注 讛讝讛 专讜讞谞讬讜转 讛诐 讜讘讚讘专讬诐 专讜讞谞讬讬诐 诇讗 砖讬讬讱 驻讬专讜讚 讗诇讗 讘讻讞讜转讬讛诐 诇讗 讘注爪诪讜转诐 注"讻 砖讬讬讱 诇砖讜谉 讬讞讬讚 砖诪讜 注诇 讛讬讜爪专 讜注诇 讛讘讜专讗. 讝讛 讛讬' 讚注转 讛爪讚讜拽讬 讗诪谞诐 砖拽专 谞讞诇 讚讛专讬 讘讛讗讬 拽专讗 讻转讬讘 讬讜爪专 讛专讬诐 讜讘讜专讗 专讜讞 讜诪讙讬讚 诇讗讚诐 诪讛 砖讬讞讜 讜讚专砖讜 讞讝"诇 讗驻讬' 砖讬讞讛 拽诇讛 砖讘讬谉 讗讬砖 诇讗砖转讜 诪讙讬讚讬谉 诇讜 讘讬讜诐 讛讚讬谉 谞诪爪讗 诪讬讬专讬 拽专讗 诪讬讜诐 讛讚讬谉 讜诪讘讜讗专 专"驻 讞诇拽 砖讗讝 诪讞讝讬专 讛拽讘"讛 讛谞砖诪讜转 诇讙讜驻讬诐 讜讚讜谞诐 讝注"讝 讜诪讬讬转讬 诪拽专讗 讬拽专讗 讗诇 讛砖诪讬诐 诪注诇 讛讬讬谞讜 谞砖诪讛 讜讗诇 讛讗专抓 诇讚讬谉 注诪讜 讝讛 讛讙讜祝. 讜讛讗"砖 拽专讗 讚讛讻讗 讬讜爪专 讛专讬诐 讛讬讬谞讜 讛讙讜驻讜转 诪讻讜谞讬诐 讘砖诐 讛专讬诐 讜讘讜专讗 专讜讞 讛讬讬谞讜 讛谞砖诪讛 讜注诇 讛谞砖诪讛 讞诇拽 讗诇讜讛 诪诪注诇 讬讜爪讚拽 诇砖讜谉 讘专讬讗讛 讜诪讞讝讬专讬诐 讝讛 诇讝讛 讜讗讝 诪讙讬讚 诇讗讚诐 诪讛 砖讬讞讜 诇讬讜诐 讛讚讬谉 讜讘讟诇讜 讚讘专讬 讛爪讚讜拽讬. 讗诇讗 砖讛讬' 诇讜 诇讟注讜谉 讗讬 拽讗讬 注诇 谞砖诪讜转 专讘讜转 砖诪讞讝讬专讬诐 诇转讜讱 讙讜驻讬诐 讛专讘讛 讛讬诇"诇 讘讜专讗 专讜讞讜转 诇砖讜谉 专讘讬诐 讻诪讜 讬讜爪专 讛专讬诐 诇砖讜谉 专讘讬诐 注诇 讝讛 讛砖讬讘 诇讜 专讘讬 砖驻讬诇 诇住讬驻讬' 讛' 爪讘讗讜转 砖诪讜 诇砖讜谉 讬讞讬讚. 讜注"讻 转讗诪专 讘专讜讞谞讬讜转 砖讬讬讱 诇砖讜谉 讬讞讬讚 讛"谞 讘讻诇 谞砖诪转 讬砖专讗诇 讛诪转讗讞讚讬诐 讘砖专砖诐 砖讬讬讱 诇砖讜谉 讬讞讬讚 讻诇 讛谞驻砖 讛讘讗讛 诇讘讬转 讬注拽讘 讜谞诇注"讚 诪砖讜"讛 讛讬' 砖讻专 讛诪讘砖专 讘讛讜爪讬讗讜 讬"讞 讘讘讛诪"讝 诪砖讜诐 讛讗 讚讬讻讜诇 诇讛讜爪讬讗 讞讘专讜 讬"讞 讛讜讗 诪讟注诐 讻诇 讬砖专讗诇 谞驻砖 讗' 讜注专讘讬诐 讝讛 讘讝讛 讜砖讬讬讱 砖讻专 讝讛 诇讘砖讜专讛 讝讜 讜拽"诇:


讬爪讗讛 讘"拽 讘讛诪"讝 砖讜讛 诪' 讝讛讜讘讬诐 诪讻讗谉 诪砖诪注 讚讚讘专 拽讘讜注 讜讬讚讜注 讛讜讗 讜爪"注 注诇 讛住讜讘专讬诐 住讬' 砖驻"讘 讚拽讜谞住讬诐 诇驻讬 专讗讜转 注讬谞讬 讛讚讬讬谞讬诐 讜讝讛 讚注转 讛专诪讘"诐 讜讛讬"诪 讚诪讬讬转讬 专讬祝 驻' 讛讞讜讘诇 讜讘驻住拽 讚讛讬讝拽 砖讗讬谞讜 谞讬讻专 讛讗专讻转讬 讘讝讛 讜讗讬谉 讻讗谉 诪拽讜诪讜:


讛砖讘 讗驻讬' 诪讗讛 驻注诪讬诐 注讬讬谉 驻讬' 诪砖谞讛 诇专诪讘"诐 诇拽诪谉 驻' 砖诇讜讞 讛拽谉 讙讘讬 砖诇讞 讗驻讬' 诪讗讛 驻注诪讬诐 诪讚讻转讬讘 砖诇讞 诪拽讜专 诪砖诪注 讗驻讬' 诪讗讛 驻注诪讬诐 讜讻"讻 驻"讘 讚讘"诪 讙讘讬 讛砖讘 讗驻讬' 诪讗讛 驻注诪讬诐 讜讛拽砖讛 转讬"讟 讗"讻 诇讗 驻专讬讱 讘砖诪注转讬谉 诪讬讚讬 讚讛讗 讛讻讗 诇讗 讻住讛 诪拽讜专. 讜讗讜诇讬 讬"诇 讚讛讗 讚诪拽讜专 诪砖诪注 讗驻讬' 诪讗讛 驻注诪讬诐 讛讬讬谞讜 讟注诪讗 诪砖讜诐 砖讗讬谞讬谞讜 爪讬讜讬 诇讛砖讘 讗诇讗 砖讬讛讬' 诪讜砖讘 诇讘注诇讬讜 讜讛讗诐 转讛讬' 诪砖讜诇讞 讗"讻 诪讞讜讬讬讘 讗驻讬' 诪讗讛 驻注诪讬诐. 讗"讻 讛"谞 讻讬讜谉 讚讻转讬讘 诇讻诇 讬砖专讗诇 讻诇 讛专讜讗讛 讛讚诐 讬讻住谞讜 讛讬' 诪砖诪注 砖讗讬谉 讛诪爪讜讛 注诇 讛砖讜驻讱 讗诇讗 砖讬讛讬' 讛讚诐 诪讻讜住讛 讗"讻 诪诪讬诇讗 讗驻讬' 诪讗讛 驻注诪讬诐 讜诪砖谞讬 砖讗谞讬 讛讻讗 讚讙诇讬 拽专讗 讜讻住讛讜 讗' 讜诇讗 驻注诪讬讬诐:


讚诐 砖谞转注专讘 讘诪讬诐 专讜讗讬诐 讜讻讜' 讛谞讛 讻诇 讚讘专 砖谞转注专讘 讘讞讘专讜 讜讘讟诇 讘专讜讘 诪拽专讗 讗讞专讬 专讘讬诐 诇讛讟讜转 专拽 讘讗讬谞讜 诪讬谞讜 讗讬讻讗 诪"讚 讻诇 讝诪谉 砖讟注诪讜 谞专讙砖 讛讜讛 讻讗诇讜 讛讜讗 讘注讬谉 讜驻诇讜讙转讗 讘讬诇驻讜转讗 讚拽专讗 讜注讬讬谉 诇拽诪谉 爪"讞 注"讘 诇讞讜诪专讗 讙诪专讬谞谉 讚诪讚讗讜专讬讬转讗 讘专讜讘讗 讘讟讬诇 讜讻讜' 注"砖 讜讗"讻 爪"注 诪谞"诇 讻诇 讻讱 讘驻砖讬讟讜转 讘讚讘专 讚诇讗 砖讬讬讱 诇诪讬讝诇 讘转专 讟注诪讗 讻讙讜谉 讻讬住讜讬 讜讝专讬拽讛 讚谞讬讝诇 讘转专 讞讝讜转讗 讗驻讬' 诇拽讜诇讗 诇讻驻专讛 讜诇讘专讱 注诇 讛讻讬住讜讬 讜讚讜讞拽 诇讜诪专 讻讬讜谉 砖谞讬讻专 诇讗 谞转讘讟诇 讗"讻 诪讛 讞讬诇讜拽 讬砖 讘讬谉 讚讬讛讛 诪专讗讬讛讜 诇讘讬谉 诪诪砖讜 谞讬讻专 讗注"讻 讻讬讜谉 砖讗"讗 诇讛驻专讬讚诐 讝讛 诪讝讛 注"讻 谞讬讝诇 讘转专 专讜讘讗 讜讘讟诇 讗"讻 讙诐 讻砖诪专讗讛 诪诪砖讜转 谞讬讻专 诪谞"诇 讚诇讗 讘讟诇 讗驻讬' 诇讛拽诇 诇讝讜专拽讜 注诇 讛诪讝讘讞 诇讛讻砖讬专 讛拽专讘谉 讜诇讘专讱 注诇 讛讻讬住讜讬 讜爪"注 诇讻讗讜专讛. 讜注讬讬谉 住讜讟讛 讟"讜 注"讘 讘驻住讜拽 讜讟讘诇 讘讚诐 爪讬驻讜专 讛砖讞讬讟讛 讜讘诪讬诐 讛讞讬讬诐 讚诇专' 讬砖诪注讗诇 讚拽讬讬"诇 讻讜讜转讬' 诪讜拽讬 拽专讗 讘专讘讬注讬转 诪讬诐 砖讚诐 爪讬驻讜专 讻诇 讚讛讜 谞讬讻专 讘讛诐 诇讗驻讜拽讬 专讘谞谉 讚诪驻专砖讬 拽专讗 拽讜讚诐 砖谞转注专讘 拽讜专讗 诇讝讛 讚诐 爪讬驻讜专 讜诇讝讛 诪讬诐 讞讬讬诐 讗讘诇 诪砖谞转注专讘 转讜 诇讗 拽专讬' 讚诐 爪讬驻讜专 砖讗讬谉 爪专讬讱 砖讬讛讬' 谞讬讻专 注"砖 讜讛拽砖讜 转讜住' 诇专' 讬砖诪注讗诇 讻讬讜谉 砖讗注驻"讬 砖谞转注专讘 讻讘专 谞拽专讗 讚诐 爪讬驻讜专 诪驻谞讬 砖谞讬讻专 讘讛诐 讗"讻 诪谞"诇 诇诪讬诇祝 诪讚诐 讛驻专 讜讚诐 讛砖注讬专 讚诪讘"诪 诇讗 讘讟讬诇 讻诪讜 砖讛拽砖讜 讘砖诪注转讬谉 讜转讬专爪讜 讻诪讜 砖转讬' 讘砖诪注转讬谉 讚讘讚诐 讛驻专 讗讬谉 诪诪砖讜转 诪专讗讛 谞讬讻专 诪砖讗"讻 讚诐 讛爪讬驻讜专 讘专讘讬注讬转 诪讬诐 注"砖 讜讗"讻 诇诪讬 讚拽讬讬"诇 讻专' 讬砖诪注讗诇 讗"砖 讚诪讜讻讞 诪拽专讗 讚讗讝诇讬谞谉 讘转专 讞讝讜转讗 讗讞专 讛转注专讜讘讜转 拽讜专讗 诇讜 讚诐 讛爪讬驻讜专. 讜诪"诪 诪讜讻讞 讙"讻 讚讗讝诇讬谞谉 讘转专 专讜讘讗 讚讛专讬 拽讜专讗 诇讜 讙"讻 诪讬诐 讛讞讬讬诐 讗注驻"讬 砖谞转讛驻讱 诪专讗讬' 诇诪专讗讬转 讚诐 砖"诪 讞讝讜转讗 讜专讜讘讗 砖谞讬讛诐 砖讜讬诐 砖诪专讗讛讜 讚诐 讜专讜讘讜 诪讬诐 诇讗 讝讛 讘讟诇 讘讝讛 讜诇讗 讝讛 讘讝讛 讜注讚讬讬谉 爪"注:





诪专讗讬转 讛注讬谉

讗讬讘注讬讗 诇讛讜 砖讻专 诪爪讜讛 讗讜 砖讻专 讘专讻讛 诇诪讗讬 谞"诪 诇讘专讻转 讛诪讝讜谉. 讻转讘 讛专讘 砖"讱 讘讞"诪 住讬诪谉 砖驻"讘 讚诪讛专砖"诇 讝"诇 讻转讘 讚砖讻专 讘专讻讛 诪讚讗讜专讬讬转讗 拽讗诪专 讗讘诇 砖讻专 讘专讻讛 诪讚专讘谞谉 驻讟讜专 讜诇驻"讝 讞砖讬讘 讘驻讛"讙 讜诇讗 讛讟讜讘 讜讛诪讟讬讘 讜讛拽砖讛 诪讜专讬谞讜 讛专讘 讛讙讚讜诇 砖讗专讬谞讜 (讘谉 讘转讜 砖诇 诪讝"讛 讞住"诇 讝诇讛"讛) 讻诪讛专"专 讗讘专讛诐 讬爪讞拽讬 讝"诇 讚讙诐 讘专讻转 驻讛"讙 讚专讘谞谉 讜讻讘专 讗谞讬 注谞讬 讻转讘转讬 讘注谞讬谉 讝讛 讘砖注专 讬讜住祝 讘住讜驻讜 住讬诪谉 讝' 讜讘驻转讞 注讬谞讬诐 讻讗谉. 讜讗讞专 讝诪谉 谞讚驻住 注驻专讗 讚讗专注讗 诇讛专讘 诪讛专"讬 注讬讬讗砖 讝"诇 讛讙讛讜转 注诇 讗专注讗 讚专讘谞谉 讜转讬专抓 讚砖讗谞讬 讘专讻转 讘驻讛"讙 讚讗住讜专 诇讬讛谞讜转 诪谉 讛注讛"讝 讘诇讗 讘专讻讛 讜讻讜' 讜讻讘专 讻转讘转讬 注诇 讚讘专讬讜 讘拽讜谞讟专讬住 讬注讬专 讗讝谉 诪注专讻转 砖讬"谉 讗讜转 讞' 讘住"讚 讜讘注谞讬谉 讝讛 讻转讘转讬 讘讻诪讛 诪拽讜诪讜转 讻诪讜 砖专诪讝转讬 讘诪讞讘"专 讬"讚 住讬诪谉 讻"讞 讘住"讚:





驻转讞 注讬谞讬诐

讗讬讘注讬讗 诇讛讜 砖讻专 诪爪讜讛 讗讜 砖讻专 讘专讻讛 诇诪讗讬 谞驻拽讗 诪讬谞讛 诇讘专讻转 诪讝讜谉 讜讻讜' 讗讬讻讗 诇诪讬讚拽 讘诪"砖 诇诪讗讬 谞"诪 诇讘讛诪"讝. 讗诪讗讬 诇讗 拽讗诪专 谞诪讬 诇诪爪讜讛 砖讗讬谉 讘讛 讘专讻讛 讚讗讬 讗诪专转 砖讻专 诪爪讜讛 讞讬讬讘 注砖专讛 讝讛讜讘讬诐 讜讗讬 讗诪专转 砖讻专 讘专讻讛 驻讟讜专. 讜谞专讗讛 讚诇讗 讗住转驻拽 诇讬讛 讚讗讬 讗诪专转 砖讻专 讘专讻讛 讚讘诪爪讜讛 讘诇讗 讘专讻讛 驻讟讜专 讚讛讗 讗诪专讬谞谉 驻专拽 讛讞讜讘诇 (讘讘讗 拽诪讗 讚祝 爪"讗) 转谞讬 专讘讛 讘讘"讞 拽诪讬讛 讚专讘 砖讜专讬 讛专讙转 谞讟讬注讜转讬 拽爪爪转 讗转讛 讗诪专转 诇讬 诇讛讜专讙讜 讗转讛 讗诪专转 诇讬 诇拽讜爪爪讜 驻讟讜专 讜转专讙诪讛 专讘 讘砖讜专 讛注讜诪讚 诇讛专讬讙讛 讜讗讬诇谉 讛注讜诪讚 诇拽爪讬爪讛 讚讗"诇 讗谞讗 讘注讬谞讗 诇诪注讘讚 讛讗 诪爪讜讛 讚转谞讬讗 讜砖驻讱 讜讻住讛 讜讻讜' 讞讬讬讘讜 专"讙 注砖专讛 讝讛讜讘讬诐. 讜诪讛讗讬 讘专讬讬转讗 驻砖讬讟讗 诇讬讛 讚讘诪爪讜讛 讘诇讬 讘专讻讛 讞讬讬讘 讗诇讗 讚讗讬讘注讬讗 诇讬讛 讚讘诪爪讜讛 讚讬砖 讻诪讛 讘专讻讜转 讗讬 讞讬讬讘 注诇 讻诇 讘专讻讛:
讜讘讛讻讬 谞讬讞讗 诪讛 砖讛拽砖讜 讛诪驻专砖讬诐 讚诇讬诪讗 讚讞讬讬讘讜 讬' 讝讛讜讘讬诐 讛' 诪砖讜诐 诪爪讜讛 讜讛' 诪砖讜诐 讘专讻讛 讜讛讻讜谞讛 讚讛讘注讬讬谉 讛讜"诇 诇讗住转驻讜拽讬 讗讬 讛讗讬 讚讞讬讬讘讜 专"讙 注砖专讛 讝讛讜讘讬诐 讛讜讗 诪砖讜诐 砖转讬讛谉 诪爪讜讛 讜讘专讻讛 讗讜 砖讻专 诪爪讜讛 讗讜 砖讻专 讘专讻讛. 讜注"驻 讛讗诪讜专 谞讬讞讗 讚讻讬讜谉 讚讬讚注 讛讛讬讗 讚砖讜专 讜讗讬诇谉 讚讞讬讬讘 注砖专讛 讝讛讜讘讬诐 讻讚诪讜讻讞 诪住转诪讜转 讚讘专讬 专讘 讗祝 讚诇讬讻讗 讘专讻讛 诇讗 谞住转驻拽 讗诇讗 讗讬 砖讻专 诪爪讜讛 讜诇讗 诪砖讙讞讬谞谉 讘讘专讻讜转 讗讜 砖讻专 讘专讻讛 讜讞讬讬讘 讘诪住驻专 讛讘专讻讜转:
讜专讗讬转讬 诇讛专讘 注讬讜谉 讬注拽讘 砖讛拽砖讛 讗诪讗讬 诇讗 拽讗诪专 讚谞"诪 诇注谞讬谉 讻住讜讬 讛讚诐 注爪诪讜 讚讗诐 砖讞讟 讘' 讞讬讜转 讗讜 讞讬讛 讜注讜祝 讻诇 讗' 讘驻谞讬 注爪诪讜 讚拽讬"诇 讚住讙讬 讘讘专讻讛 讗讞转 讜诪"诪 讻诇 讞讚讗 诪爪讜讛 讘驻"注 讛讬讗 讻诪砖诪注讜转 讛专讗"砖 讘驻住拽讬讜 讜讗"讻 讗讬 讗诪专讬谞谉 砖讻专 讘专讻讛 讗讬谞讜 谞讜转谉 专拽 注砖专讛 讜讗讬 讗诪专讬谞谉 砖讻专 诪爪讜讛 讻诇 讞讚讗 诪爪讜讛 讘驻"注 讜爪专讬讱 诇砖诇诐 讱' 讝讛讜讘讬诐 讗讜 讬讜转专 诇驻讬 诪讛 砖讛诐 讜讗讜诇讬 讬"诇 讚住转诐 讙诪专讗 拽讗诪专 讛谞"诪 讛讝讛 诇注谞讬谉 讘专讻转 讛诪讝讜谉 诇驻讬 诪讛 砖讬讚注 诪讛诪注砖讛 讚驻砖讬讟 砖讛讜讗 讘讘讛诪"讝 讗讘诇 讘讗诪转 讬砖 谞"诪 讟讜讘讗 注讻"诇 讜讬砖 诇讛专讙讬砖 讚诪砖诪注 诪讚讘专讬讜 诇驻讬 诪讗讬 讚驻砖讬讟 讚讛讜讗 砖讻专 讘专讻讛 注诇 诪爪讜讛 讘诇讬 讘专讻讛 驻讟讜专 讜讗诐 讻讱 讻讜谞转 讛专讘 讝"诇 讛讜讗 讛驻讱 住讜讙讬转 拽诪讗 讜讚讘专讬 讛专讬"祝 讜讛专讗"砖 讜讛专讬讟讘"讗 讜讛专"谉 讜住讬注转诐 讻诪驻讜专砖 讘讚讘专讬讛诐 讚注诇 诪爪讜讛 讘诇讬 讘专讻讛 讞讬讬讘 谞诪讬 注砖专讛 讝讛讜讘讬诐 讜讗诐 讻谉 诇讗 拽讗诪专 讘砖"住 谞驻拽讜转讗 讝讜 讚驻砖讬讟讗 诇讬讛 讚讞讬讬讘 注诇 讘' 诪爪讜转 砖注砖讛 讗祝 讚讘专讻讛 讗' 诇砖谞讬讛诐 讜诪讬讛讜 讬砖 诇爪讚讚 拽爪转 讘讝讛:
讜讝讛 讞讝讬转讬 讘砖讬讟讛 诪拽讜讘爪转 拽诪讗 砖讻转讘 诪砖诐 讛专讘 讛诪讗讬专讬 讜讝"诇 住讱 讝讛 砖诇 注砖专讛 讝讛讜讘讬诐 注诇 讛诪爪讜讛 讛讜讗 讜讗驻讬诇讜 讛讬转讛 诪爪讜讛 砖讛专讘讛 讘专讻讜转 诪爪讟专驻讜转 讘讛 讜讬砖 砖驻讬专砖讜 讘诪住讻转 讞讜诇讬谉 注砖专讛 讝讛讜讘讬诐 注诇 讻诇 讘专讻讛 讜讘专讻讛 讻诪讜 砖讘讬讗专谞讜 砖诐 注讻"诇 讜讚讘专讬诐 讻讻转讘谉 拽砖讬诐 诇砖诪讜注 讚讗讬讱 拽驻住讬拽 讜转谞讬 讘专讬砖讗 讚注砖专讛 讗驻讬诇讜 讗讬讻讗 讛专讘讛 讘专讻讜转 讜讛诇讗 诪住拽讬谞谉 讘住讜讙讬讬谉 讚讘讛诪"讝 诪' 讝讛讜讘讬诐 讜讛讜讛 注讜讘讚讗 讘专讘讬 讚讗诪专 诪' 讝讛讜讘讬诐 讗转讛 谞讜讟诇 讜讙诐 谞转谞讛 注诇讬讛诐 讘转 拽讜诇 讻讜住 砖诇 讘专讻讛 砖讜讛 诪' 讝讛讜讘讬诐. 讜转讜 诪讗讬 拽讗诪专 讜讬砖 砖驻讬专砖讜 讘诪住讻转 讞讜诇讬谉 讛诇讗 讝讛讜 转诇诪讜讚 注专讜讱. 讜讗谞讻讬 注驻专 讚诇 讘住驻专讬 讛拽讟谉 砖注专 讬讜住祝 讘拽讜谞讟专讬住 砖讘住讜驻讜 讚祝 讻"讗 注"讚 住讘专讬转 诪讬诪专 讚讙讬专住讗 讗讞专转 讛讬转讛 诇讜 讜讻讜' 注"砖 讜注转讛 专讜讗讛 讗谞讬 讚诇讗 谞讬转谉 诇讬讗诪专 讻讬讜谉 讚讛专讘 讛诪讗讬专讬 讛讬讛 讘讝诪谉 讛专砖讘"讗 讜诇讗 讞讝讬谞讗 讘专讘讜讜讗转讗 拽诪讗讬 专诪讝 讙讬专住讗 讗讞专转. 讜讛谞讻讜谉 砖讛讜讗 讟"住 讜爪"诇 住讱 注砖专讛 讝讛讜讘讬诐 注诇 讛诪爪讜讛 讛讜讗 讜讗诐 讛讬转讛 诪爪讜讛 砖讛专讘讛 讘专讻讜转 诪爪讟专驻讜转 讘讛 驻讬专砖讜 讘诪住讻转 讞讜诇讬谉 注砖专讛 讜讻讜' 讻爪"诇:
转讜 讗讬讻讗 诇诪讬讚拽 讘砖"住 讘诪"砖 讬爪讗转 讘转 拽讜诇 讜讗诪专讛 讻讜住 砖诇 讘专讻讛 砖讜讛 诪' 讝讛讜讘讬诐 讚讗诪讗讬 讗爪讟专讬讱 讘转 拽讜诇 讜讛专讬 专讘讬 讻讘专 讗诪专 讘驻砖讬讟讜转 诪' 讝讛讜讘讬诐 讗转讛 谞讜讟诇. 讜专讗讬转讬 诇讛专讘 讙讚讜诇 讘讚讜专讜 诪讛专讞"讗 讘诪拽专讗讬 拽讚砖 讜讬砖专砖 讬注拽讘 砖驻讬专砖 讚讛讘转 拽讜诇 讞讬讚砖 转讬专讜抓 诪讛专砖"诇 注诇 拽讜砖讬转 讛转讜住' 讚讛讟讜讘 讜讛诪讟讬讘 讚讛讜讬讗 讚专讘谞谉 讗讬谞讜 讞讬讬讘 注诇讬讛 注砖专讛 讝讛讜讘讬诐 注讻"诇. 讜讛专讜讗讛 讬专讗讛 讚诪讛专砖"诇 诇讗 讗转讗 诇砖谞讜讬讬 拽讜砖讬转 讛转讜住' 专拽 讘讬砖"砖 驻专拽 讛讞讜讘诇 诇讛诇讻讛 拽讗诪专 讚讗讬谞讜 讞讬讬讘 讘诪爪讜讛 讚专讘谞谉. 讜讛专讘 砖"讱 讞"诪 住讬诪谉 砖驻"讘 转讬专抓 讘讝讛 拽讜砖讬转 讛转讜住'. 讜讛讗诪转 砖讚讘专讬讜 拽砖讬诐 诇讛讜诇诪谉 讞讚讗 讚讘驻讛"讙 讙"讻 讚专讘谞谉. 讜转讜 讚诪讛专讗砖讜谞讬诐 诪讜讻讞 讚讗祝 讘诪爪讜讛 讚专讘谞谉 讜讻诪"砖 讗谞讬 讘注谞讬讬 砖诐 讘砖注专讬 讜砖诐 讬砖讘转讬 讚讘专讬 诪讛专砖"诇 讜讛专讘 砖"讱 讜讛诪注讬讬谉 讬专讗讛 诪"砖 砖诐 讘讚注转 诪讛专砖"诇 讜讻谉 谞专讗讛 诪诪讛专砖"诇 注爪诪讜 砖诐 讘诪"砖 讚注讻砖讬讜 砖拽讜谞讬谉 砖诇讬砖讬 讜讻讜' 讞讬讬讘 注砖专讛 讝讛讜讘讬诐 注"砖 讜讚讜拽 讛讟讘:
讜诇讻诇 讛讚讘专讜转 诪讛 砖驻讬专砖 讛专讘 诪讛专讞"讗 讚讛讘"拽 讞讬讚砖 讝讛. 讗讬谞讜 诪转讬讬砖讘 讚住"住 诪讗讬 讗转讗 诇讗砖诪讜注讬谞谉 讜讻讘专 专讘讬 讗诪专讛 讜驻砖讬讟讗 诇讬讛 讚诪' 讝讛讜讘讬诐 讛讜讗 讜诇讚注转 讝讛 讙诐 专讘讬 讻讜谞转讜 讻谉 诪驻讬拽 讛讟讜讘 讜注讬讬诇 讘驻讛"讙:
讜诇讬 讛讛讚讬讜讟 讗驻砖专 讘讛讘讬谉 讚讘专讬 专砖"讬 砖讻转讘 诪' 讝讛讜讘讬诐 砖讻专 讚' 讘专讻讜转 砖注谞讛 讗讞专讬讛谉 讗诪谉 注讻"诇 讜讚讘专讬讜 爪专讬讻讬谉 讘讬讗讜专 讜讻讘专 注诪讚讜 注诇讬讛诐 讛专讘 诪注讚谞讬 诪诇讱 讜讛专讘 砖"讱 讜驻讬专砖 讻诇 讗讞讚 诇讚专讻讜. 讜讗谞讬 讘注谞讬讬 讗驻砖专 诇讬 诇讜诪专 讚专砖"讬 诇驻专砖 讛讘转 拽讜诇 拽讗讬 讜诇讗 拽讗讬 诇驻专砖 讚讘专讬 专讘讬 砖讗诪专 诪' 讝讛讜讘讬诐 讗转讛 谞讜讟诇 讻诪讜 砖讞砖讘讜 讝"诇 讜讛专讗讬讛 砖讻转讘 专砖"讬 砖注谞讛 讗讞专讬讛谉 讗诪谉. 讜讗讬 拽讗讬 注诇 讚讘专讬 专讘讬 讛讜诇"诇 砖注讜谞讛 讗讜 砖讬注谞讛 讗讞专讬讛谉. 讗诪谞诐 讻讜谞转 专砖"讬 讗驻砖专 讚讛讜拽砖讛 诇讜 讻拽讜砖讬讬谉 注诇 讛讘"拽 讗诪讗讬 讗爪讟专讬讱: 讜转讜 讚讻讬讜谉 砖讛讜讗 爪讚讜拽讬 讛讜讗 专讞讜拽 砖讬讛讬讛 诇讜 砖讻专. 讜讛讙诐 讚专讘讬 讗"诇 诪' 讝讛讜讘讬诐 讗转讛 谞讜讟诇 讗诪专 诇讜 讻谉 讻讚讬 砖诇讗 讬讘专讱 讗讘诇 讜讚讗讬 砖讗诐 讛讜讗 诪讘专讱 讗讬谉 诇讜 砖讻专 讻讬讜谉 讚诪讻讞讬砖 讛拽讘诇讛. 讜诇讝讛 驻讬专砖 讚讛讘"拽 讘讗 诇讜诪专 砖专讘讬 砖注谞讛 讗诪谉 讬砖 诇讜 砖讻专 诪' 讝讛讜讘讬诐 诇讗驻讜拽讬 讛爪讚讜拽讬 讚讗讬谉 诇讜 砖讻专 讻诇诇 讞驻抓 讘讘专讻讛 讜转专讞拽 诪诪谞讜 讜诇专砖注 讗诪专 讗诇讛讬诐 诪讛 诇讱 诇住驻专 讞拽讬 讜讻讜':
讜讗讞讝讛 讗谞讻讬 讘砖讜"转 讬讻讬谉 讜讘讜注讝 诇讛专讘谞讬诐 讛砖诇诪讬诐 谞讻讚讬 讛专砖讘"抓 讛谞讚驻住 诪拽专讜讘 讗砖专 讘讞"讘 住讬诪谉 讟"讝 讻转讘 讜讝"诇 讜诇讚讬讚讬 拽砖讬讗 讛讗 讚讗诪专讜 讚' 讘专讻讜转 讜讛讗 讛' 讛谉 讚' 砖诇 讘讛诪"讝 讜讗' 注诇 讛讬讬谉 讗诇讗 砖讬砖 诇转专抓 砖诇讗 诪谞讜 讗诇讗 讛讙' 讘专讻讜转 砖讛诐 砖诇 转讜专讛 讜诇讗 诪谞讜 讛专讘讬注讬转 砖讛讬讗 砖诇 住讜驻专讬诐 讜讻讜' 讜诇讗 诪爪讬谞讜 砖讝讻专讜 专讝"诇 住诪讱 诇讝讛 讙诐 诇讗 专讗讬谞讜 诇诪驻专砖讬诐 讜诇讗 诇诪讞讘专讬诐 砖讻转讘 讗' 诪讛谉 砖讬砖 砖讜诐 住诪讱 诇讘专讻讛 砖砖讜讛 注砖专讛 讝讛讜讘讬诐. 讗诇讗 诪"砖 讛专诪讘"谉 砖讬砖 讗住诪讻转讗 诪谉 讛讻转讜讘 讻祝 讗讞转 讜讻讜' 讜注讜讚 讻转讘 讟注诐 讗讞专 砖讬砖 诇讻诇讜诇 注砖专 住驻讬专讜转 讜讻讜' 讜诪转讜讱 讚讘专讬讜 谞专讗讛 砖讗讬谉 砖讜讛 注砖专讛 讝讛讜讘讬诐 讗诇讗 讛讘专讻讛 讗讘诇 诪爪讜讛 讘诇讗 讘专讻讛 诇讗 讜讗讞专讬诐 讻转讘讜 砖讻诇 诪爪讜讛 砖讜讛 注砖专讛 讝讛讜讘讬诐 讜讻讜' 讜讛讘讬讗讜 专讗讬讛 诪驻专拽 讛讞讜讘诇 讜讻讜' 注"砖 讜拽"拽 讘诪"砖 讜诇讚讬讚讬 拽砖讬讗 讜讻讜' 砖讛讬讗 拽讜砖讬转 讛转讜住'. 讜诪讛 砖转讬专抓 讗驻砖专 讚讗讬谉 讻讜谞转讜 诇砖诇讜诇 诪爪讜讛 讜讘专讻讛 讚专讘谞谉 讗诇讗 讚注转讜 讝"诇 讚讛讻讗 砖讬砖 讙' 讘专讻讜转 讚讗讜专讬讬转讗 诇讗 讞砖讘讬谞谉 讛讟讜讘 讚转拽谞讜讛 注诇 讛专讜讙讬 讘讬转专:
讜讛讜讬 讬讜讚注 讻讬 讗谞讬 讛爪注讬专 讻转讘转讬 讘诪拽讜诐 讗讞专 砖讛专讘 讛谞讝讻专 诇讗 专讗讛 讚讘专讬 讛"专 爪诪讞 砖讻转讘 专讘讬谞讜 讬专讜讞诐 讘砖诪讜 讜讻讜' 讜注转讛 讛转讘讜谞谞转讬 讜讘注讬谞讬 讛讜讗 拽专讜讘 诇讜讚讗讬 砖诪讛 砖讻转讘 讘专讘讬谞讜 讬专讜讞诐 谞转讬讘 讟"讜 讗讜转 讛' 讞"讚 讻转讘 讛"专 爪诪讞 注讚 住讜祝 讛诇砖讜谉 砖讻转讜讘 注讚 讻讗谉 讗讬谞讜 诪讛讞讬讘讜专. 讛专讜讗讛 讬专讗讛 砖讛讜讗 诇砖讜谉 转砖讜讘转 讬讻讬谉 讜讘注讝 讛谞讝讻专转 讻诪注讟 讗诇讗 砖讛讜讗 讘拽爪讜专. 讜谞专讗讛 砖讘讙诇讬讜谉 住驻专 专讘讬谞讜 讬专讜讞诐 讻转讘 讛讻讜转讘 转砖讜讘讛 讛谞讝讻专转 讘拽爪讜专. 讜诪"砖 讻转讘 讛"专 爪诪讞 诇讗讜 讚讜拽讗 讜讻讜谞转讜 注诇 转砖讜讘讛 讛谞讝讻专转 讜讻讘专 诪爪讬谞讜 诇诪专谉 讘讘"讬 讗"讞 住讬诪谉 砖讻"讚 砖讻转讘 转砖讜讘讛 讗' 诪讞"讘 讛谞讝讻专 讘砖诐 讛专讘 爪诪讞. 讜讛讞"讘 讛讜讗 诇专讘 砖诪注讜谉 讜诇驻讬 诪"砖 讘住讚专 讛讚讜专讜转 讚住驻专 专讘讬谞讜 讬专讜讞诐 讚驻讜住 专讗砖讜谉 讛讜讗 讘砖谞转 专驻"讗 讗讬谞讜 专讞讜拽 砖讻转讘讜 讘讙诇讬讜谉 转砖讜讘讛 讛谞讝讻专转 讜住讬讬诪讜 砖讗讬谞讜 诪讛讞讬讘讜专 讜讛诪讚驻讬住讬诐 讛讚驻讬住讜讛讜 讘驻谞讬诐. 讜诇驻"讝 诪"砖 讗谞讬 讘注谞讬讬 讘砖诐 讛讙讚讜诇讬诐 讞"讘 讚专讘讬谞讜 讬专讜讞诐 诪讬讬转讬 住驻专 讗专讞讜转 讞讬讬诐 注"砖 讗驻砖专 讚讙诐 砖诐 讛讜讗 讙诇讬讜谉 讜讗讬谞讜 诪住驻专 专讘讬谞讜 讬专讜讞诐:
讜诪"砖 注讜讚 讘转砖讜讘转 讬讻讬谉 讜讘注讝 讛谞讝讻专转 讚诇讗 诪爪讗 砖讜诐 诪讞讘专 讜诪驻专砖 讝讜诇转讬 讛专诪讘"谉 讜讻讜' 讬砖 诇讛注讬专 砖讻"讻 讗专讞讜转 讞讬讬诐 讚祝 讚' 讜讛专讘 讝"诇 讛讬讛 诇讜 住驻专 讗专讞讜转 讞讬讬诐 砖诪讝讻讬专讜 讘转砖讜讘讜转 讗讞专讜转 讜讗驻砖专 砖讻讜谞转讜 砖诇讗 诪爪讗 诪讞讘专 拽讜讚诐 讛专诪讘"谉. 讗讘诇 讗"讞 讛讬讛 讗讞专讬讜. 讛讗诪谞诐 拽讜讚诐 讛专诪讘"谉 讻转讘讜 讗讜专 讝专讜注 砖拽讚诐 拽爪转 诇讛专诪讘"谉 讻驻讬 讛谞专讗讛 讜讛讘讬讗讜 讛专讘 转讜专转 讞讬讬诐 讘拽诪讗 讚祝 爪"讗. 讜讛专讘 专讘讬谞讜 讬讛讜讚讛 讞住讬讚 砖讛讬讛 转诇诪讬讚 专"讬 讘注诇 讛转讜住' 讜讛讘讬讗讜 讘住驻专 诪谞讞转 讬讛讜讚讛. 讗诪谞诐 讛专讘 讛谞讝讻专 讗驻砖专 讚诇讗 讛讬讜 讘讬讚讜 讛住驻专讬诐 讛谞讝讻专讬诐 讘讻"讬. 讜诇讻诇 讛讚讘专讜转 拽"拽 注诇讬讜 讚诇讗 讝讻专 转砖讜讘转 诪专 讝拽谞讜 讛专砖讘"抓 讘讞"讙 住讬诪谉 拽谞"讜 注"砖. 讙诐 诪"砖 讘讚注转 讛专诪讘"谉 讗讬谞讜 诪讜讻专讞. 讜讗讚专讘讛 讬砖 诇讛讜讻讬讞 砖讗讬谉 讚注转 讛专诪讘"谉 讻谉 诪讚诇讗 讛讝讻讬专讜 讚注转讜 讛专砖讘"讗 讜讛专"谉 讜讛专讘 讛诪讙讬讚 讜讛专讬讟讘"讗 讜讛专砖讘"抓 讚砖诪注转讬讛 讘驻讜诪讬讛讜 讻讜诇讬 讬讜诪讗 讻讬讚讜注 讜讻转讘讜 讘驻砖讬讟讜转 讚诪爪讜讛. 诇讞讜讚讛 讚讬谞讛 讻讘专讻讛:





砖注专讬 转讜专转 讘讘诇

